مارئي پبليڪيشن پاران روزاني عوامي آواز حيدر آباد، پرنٽر صالح بلو پاران خوشبو پرنٽنگ پريس حيدرآباد مان ڇپرائي بنگلو نمبر A/68 فراز ولاز فيز III قاسم آباد حيدرآباد مان پڌري ڪئي وئي، ايگزيڪيوٽو ڊائريڪٽر: انور بلوچ، پبلشر ۽ چيف ايڊيٽر: ڊاڪٽر جبار خٽڪ، ايگزيڪيوٽو ايڊيٽر: حميده گهانگهرو، ڊپٽي ايگزيڪيوٽو ايڊيٽر: حسن ناصر، ريذيڊنٽ ايڊيٽر: اقبال ملاح: ڊپٽي ايڊيٽر: زلف پيرزادو

روزاني ”عوامي آواز“ ڪراچي پبلشر/ پرنٽر / چيف ايڊيٽر ڊاڪٽر جبار خٽڪ، پاران ”مارئي پرنٽنگ پريس“ شاپ نمبر 21-22 (عبدالستار ايڌي هاڪي اسٽيڊيم) ڪراچي مان ڇپرائي، ٻي ماڙ نيو بلاڪ 2 هاڪي اسٽيڊيم لياقت بيرڪس شاهراهه فيصل ڪراچي مان پڌري ڪئي وئي

مارئي پبليڪيشن پاران روزاني عوامي آواز سکر، پرنٽر خير محمد جوڻو پاران سکر پرنٽنگ پريس، پلاٽ: A/34 ويجهو سکر ماربل فيڪٽري گوليمار روڊ، نيو سکر مان پڌري ڪئي وئي. ايگزيڪيوٽو ڊائريڪٽر: انور بلوچ، پبلشر ۽ چيف ايڊيٽر: ڊاڪٽر جبار خٽڪ۽ ايگزيڪيوٽو ايڊيٽر: حميده گهانگهرو، ڊپٽي ايگزيڪيوٽو ايڊيٽر: حسن ناصر، ڊپٽي ايڊيٽر: زلف پيرزادو

Daily Awami Awaz Karachi

Daily Awami Awaz Hyderabad

Daily Awami Awaz Karachi

Daily Awami Awaz Hyderabad

Daily Awami Awaz Karachi

Daily Awami Awaz Hyderabad

Daily Awami Awaz Karachi

Daily Awami Awaz Hyderabad

Daily Awami Awaz Karachi

Daily Awami Awaz Hyderabad

Daily Awami Awaz Karachi

Daily Awami Awaz Hyderabad

Daily AWAMI AWAZ Karachi

Daily Awami Awaz Karachi

Daily Awami Awaz Hyderabad

Daily Awami Awaz Karachi

Daily Awami Awaz Karachi

Daily Awami Awaz Hyderabad

Daily Awami Awaz Karachi

Daily Awami Awaz Hyderabad

Daily Awami Awaz Hyderabad

صفحا-08-قيمت 40 رپيا

خميس 12سيپٽمبر 2024ع 7 ربيع الاول 1446هه

سال 35- شمارو 247

Daily Awami Awaz Karachi

Daily Awami Awaz Karachi

Daily Awami Awaz Hyderabad

Daily Awami Awaz Hyderabad

چيف جسٽس جو مدي ۾ واڌ بابت ”وضاحتي“ بيان،حڪومتي آڇ قبول ٿي وئي؟

قاضي فائز عيسيٰ تي الزام آهي ته هو اسٽيبلشمينٽ سان گڏجي عمران خلاف فيصلا پيو ڏئي

چيف جسٽس ٽن سالن لاءِ مدي ۾ واڌ وٺي رهيو آهي،کيس 25 آڪٽوبر تي رٽائر ٿيڻ جو اعلان ڪرڻ گهرجي ها

پارليامينٽ اندر گرفتارين تي محسن نقوي کان پڇاڻو نه ٿيو، وزيراعظم بي وسي جي تصوير بڻيل

اسلام آباد/لاهور(مطيع الله جان+اسد طور+امداد سومرو)ايڪسٽنشن جي معاملي تي چيف جسٽس قاضي فائز عيسيٰ ڪجهه اهڙي ”ترديد“ڪئي آهي جنهن ۾ تصديق به نظر اچي رهي آهي،ڇا چيف جسٽس ٽن سالن لاءِ ايڪسٽينشن وٺي رهيو آهي؟ ذريعن موجب چيف جسٽس کي ادارن پاران چيو ويو ته ٻيا به ايڪسٽينشن وٺي رهيا آهن توهان ڇو پيا انڪار ڪريو؟ جنهن بعد قاضي فائز عيسيٰ پنهنجي سيڪريٽري ذريعي اها پريس رليز جاري ڪرائي،آف دي رڪارڊ ڳالهين جو استحاق آئيني عهديدارن کي نه هئڻ گهرجي، چيف جسٽس کي وضاحتي بيان ۾ اهو چوڻ گهرجي ها ته مان ته 25 آڪٽوبر تي هر صورت ۾ رٽائر ٿي رهيو آهيان،پارليامينٽ اندر جيڪو ڪجهه ٿيو ان ۾ صدر زرداري، نواز شريف، شهبازشريف جي رضامندي شامل هئي، پي ٽي آءِ جي گرفتار ايم اين ايز بابت ايف آءِ آرز ۾ پوليس ٺهيل ٺڪيل ڪهاڻيون عدالت ۾ پيش ڪيون،ان تي ويتر ماتحت عدالت ٻرندي تي تيل هاريندي ايم اين ايز جو 8 ڏينهن /ڏسو صفحو 7 ڪالم 6
جو جسماني رمانڊ منظور ڪري ڇڏيو،پوليس ڪي به ثبوت پيش نه ڪيا،ٻئي پاسي اسپيڪر اياز صادق ته وڏا اعلان ڪيا پر سوال اهو پيدا ٿئي ٿو ته وفاقي گهرو وزير محسن نقوي کي پارليامينٽ ۾ گهرائي پڇاڻو ڪيو ويو؟ايوان اندر گهڙي ڪارروائي ڪندڙ ”نقاب پوش هٿياربندن“ خلاف ايڪشن جو به ڪو به اعلان نه ڪيو ويو، پي ٽي آءِ ايم اين ايز خلاف ڪارروائي دوران اسپيڪر ۽ سينيٽ چيئرمين ڪٿي هئا؟ايجنسين وارا ايم اين ايز کي کنڀي ويا،اسلام آباد پوليس ۾ مقرر ڪيل آفيسر لاهور مان گهرائي رکيل آهن، انهن کي ”سياسي انتظام ڪاري“ لاءِ ئي گهرايو ويو آهي،جڏهن ته وزيراعظم شهبازشريف جي به پوزيشن ايس آءِ ايف سي جي هڪ ملازم جهڙي لڳي رهي آهي،هو پنهنجي عهدي جي اهميت نٿو ڪرائي سگهي ته پارليامينٽ جي بي توقيري تي ڪهڙو ردعمل ڏئي سگهي ٿو؟ ان سڄي آپريشن جو نتيجو اهو نڪتو ته ججن جي حوالي سان جيڪو بل گذريل ڏينهن ۾ پيش ٿيڻو هو اهو ملتوي ڪيو ويو، چيف جسٽس تي الزام آهي ته هو اسٽيبلشمينٽ سان مليل آهي ۽ عمران خان خلاف فيصلا ڪري رهيو آهي،قاضي فائز عيسيٰ جي ويجهو رهندڙ هڪ شخص جو چوڻ آهي ته قاضي بدنام ته ٿي ويو آهي هاڻي مدي ۾ واڌ وٺي ڇڏيندو.

پي ٽي آءِ گرفتارين تي اسپيڪر وائڙو،حڪومت جا پويان پير

اياز صادق خبرن جي زينت بڻيل رهڻ لاءِ اعلان مٿان اعلان ڪندو رهيو

پارليامينٽ اندر”نقاب پاتل“ ماڻهن جي ڪارروائي تي اسپيڪر بي وس

اسلام آباد(اعزاز سيد+آصف بشير چوڌري)پارليامينٽ لاجز ۾ پي ٽي آءِ ايم اين ايز جي گرفتارين تي اسپيڪر اياز صادق کي سمجهه ۾ نه پيو اچي ته مان ڇا ڪريان؟ ميڊيا کي چيو ويو ته اهي خبرون هلايون وڃن ته اسپيڪر ان معاملي تي سخت قدمن جو اعلان ڪيو آهي،اسپيڪر سارجنٽ ايٽ آرمز سميت چئن ڄڻن کي معطل ڪيو آهي، سي ڊي اي جي چار اليڪٽريشنن /ڏسو صفحو 7 ڪالم 8
کي به معطل ڪيو ويو،پارليامينٽ ۾ بلاول ۽ ٻين ميمبرن پاران ڳالهائڻ کانپوءِ اسپيڪر پارلياماني ڪميٽي جوڙي ڇڏي،جڏهن ته ايوان ۾ بلاول ڀٽو انتهائي سنجيده ڳالهيون ڪيون آهن،هن چيو ته پارليامينٽ اندر اسان کي عوام جي مسئلن تي ڳالهائڻو آهي، پارليامينٽ اندر حڪومت هن وقت بيڪ فٽ ”پوين پيرن “تي آهي،اتحادي به ان معاملي تي ان جو ساٿ نه پيا ڏين،

حڪومت عدليه جا اختيار گهٽايا ته تحريڪ هلندي: حامد خان

آئيني پئڪيج تحت مرضيءَ جا جج آڻي من پسند فيصلا ورتا ويندا

سرڪار صوبائي خودمختياري به ختم ڪرڻ چاهي ٿي: لاهور ۾ پريس ڪانفرنس

Daily AWAMI AWAZ Sukkur

علي امين
گنڊاپور

ڪنهن جو غلام ناهيان،ادارا پنهنجي اصلاح ڪن

جنهن جي چوڻ تي ظلم ڪيو ٿا، انهن جا نالا اوهان کان اوڳرائيندس

عمران خان جي نظريي تي قائم آهيان،افغانستان سان ڳالهيون ڪرڻ پاڻ ويندس

لاهور (م ڊ) پاڪستان تحريڪ انصاف جي مرڪزي اڳواڻ سينيٽر حامد خان چيو آهي ته وڪيل ڪنهن به صورت ۾ سپريم ڪورٽ ۽ هاءِ ڪورٽ جي اختيارن ۾ گهٽتائي برداشت نه ڪندا. لاهور هاءِ ڪورٽ ۾ پريس ڪانفرنس ڪندي سينيٽر حامد خان چيو ته سپريم ڪورٽ بار /ڏسو صفحو 7 ڪالم 7
ايسوسيئيشن کي هن وقت مئل بار ايسوسيئيشن بڻايو ويو آهي، اها سپريم ڪورٽ ۽ ملڪ لاءِ ڪو به آواز نه اٿاري رهي آهي. وزيراعظم چوي ٿو ته هو آئيني پئڪيج آڻي رهيا آهن. اهو پئڪيج ڳجهو آهي. حامد خان چيو ته موجوده پارليامنٽ ٺيڪ ناهي، حڪومت عدالتن جا اختيار گهٽائڻ جي ڪوشش ڪري رهي آهي، جيڪا برداشت نه ڪئي ويندي. جيڪڏهن سڄي ملڪ ۾ تحريڪ هلائڻي پئي ته هلائينداسين. حڪومت صوبائي خودمختياري ختم ڪرڻ چاهي ٿي.

صفحا-08-قيمت 40 رپيا

خميس 12سيپٽمبر 2024ع 7 ربيع الاول 1446هه

سال 18- شمارو 247

بلاول ڀٽو جي تجويز تي قومي اسيمبلي ۾ ”ميثاق پارليامينٽ“ ٺاهڻ لاءِ ٺهراءُ پاس، 16 رڪني ڪميٽي جي به منظوري

مون کي پنجاب نه اچڻ جو چوندڙن کي چئلينج آهي ته گرفتار ڪن

پشاور(م ڊ) خيبرپختونخواهه جي وڏي وزير علي امين گنڊاپور چيو آهي ته مان پاڪستان جو شهري ۽ آزاد ماڻهو آهيان، توهان کي مون کي جواب ڏيڻو پوندو، جيڪڏهن توهان جواب نه ڏيندو ته پوءِ مان پاڻ ڳالهائيندس، آواز اٿاريندس. بار ڪائونسلز ايسوسي ايشن جي تقريب کي خطاب ڪندي علي امين گنڊاپور چيو ته نه چاپلوس آهيان نه غلام، سافٽ ويئر اپڊيٽ ڪري سگهون ٿا. وڪيل برادري جي سڀ کان وڏي ذميواري آهي ته انصاف ۽ انصاف لاءِ ڪردار ادا ڪن. /ڏسو صفحو 7 ڪالم 6
ڪوبه سماج تڏهن مطمئن هوندو آهي جڏهن انصاف جو يقين هجي. هن چيو ته جيل سپرنٽينڊنٽ گرفتار ٿيل شخص کي رات جو ڪنهن جي حوالي ڪيو ويو ته کيس جواب ڏيڻو پوندو. ان جو نالو ٻڌائڻو پوندو. هن کان طوطي وانگر نالو وٺڻو پوندو. هن چيو ته جنهن جي چوڻ تي ظلم ڪيو ٿا، انهن جا نالا اوهان کان اوڳرائيندس. گنڊاپور چيو ته جيڪڏهن توهان جو سافٽ ويئر اتان اپڊيٽ ٿي سگهي ٿو، توهان جو سافٽ ويئر اسان وٽ به اپڊيٽ ٿي سگهي ٿو. هن چيو ته وڪيلن کي حق جي حمايت ڪرڻ گهرجي، انصاف ۽ ميرٽ خلاف ڪنهن به ڪيس جو دفاع نه ڪيو وڃي، قانون جي صحيح حڪمراني کانسواءِ اسان اڳتي نه ٿا وڌي سگهون، سزا ۽ جزا جو منصفانه نظام نه هجڻ سبب آئين جي بار بار ڀڃڪڙي ٿي رهي آهي. ها، ٻه قانون، ٻه نظام ۽ ٻه پاڪستان نٿا ٿي سگهن، هڪ قانون ۽ هڪ نظام سڀني لاءِ هجڻ گهرجي. هن چيو ته جيڪڏهن توهان اهو ڪم شروع ڪري رهيا آهيو ته مان پنجاب، سنڌ، بلوچستان ۽ اسلام آباد نه ٿو وڃي سگهان، تنهن ڪري مان توهان کي چيلينج ڪريان ٿو ته اچو ۽ مون کي گرفتار ڪريو، مون اپيڪس ڪميٽيءَ جي اجلاسن ۾ چيو آهي ته عوام جو اعتماد آهي پوليس ختم ٿي وئي.

وفاق ۽ ڪي پي حڪومت ۾ جنگ تيز، پشاور مان ليگلن جون گرفتاريون شروع

حڪومت ٻرندي تي تيل هاريو ته هلي نه سگهندي: بلاول

پشاور:علي امين گنڊاپور بار ڪائونسلز کي خطاب ڪري رهيو آهي

پشاور (م ڊ) ڪي پي ڪي جي وڏي وزير علي امين گنڊاپور صوبي مان مخالف ڌر جي اڳواڻن جون گرفتاريون شروع ڪري ڇڏيون آهن. پشاور مان نواز ليگ جي اڳواڻ امير مقام جي ڀاءُ ڊاڪٽر عباد کي گرفتار /ڏسو صفحو 7 ڪالم 5
ڪيو ويو آهي. گنڊاپور حڪومت جي اھڙي عمل کانپوءِ وفاق ۽ ڪي پي ۾ سياسي جنگ شروع وڌي وئي آهي. پي ٽي آءِ جي ترجمان جو چوڻ آهي ته اسان جي اڳواڻن کي اسلام آباد ۾ گرفتار ڪيو وڃي ٿو ته ڪي پي ڪي ۾ توهان جي اڳواڻن لاءِ ڪا به جاءِ ناهي. ڪي پي هائوس جي ترجمان چيو ته پشاور مان مخالف ڌر جي سمورن ماڻهن کي گرفتار ڪيو ويندو. گرفتاريون اسان کي به اينديون آهن، اهو ڪم توهان شروع ڪيو پر ختم اسان ڪنداسين.

اپوزيشن جو اهو ڪم ناهي ته هر وقت گاريون ڏي، ملڪ ڪيئن وڌندو؟، آئين جي بالادستي کانسواءِ ڪوبه ادارو هلي نٿو سگهي

مخصوص لابي اتفاق نه چاهيندي پر مهانگائي جو مقابلو ڪرڻو آهي، اهڙو ڪم ناهي ڪرڻو جو آءِ ايم ايف ڊيل کي نقصان پهچي

مينگل کي پارليامينٽ ۾ ويهڻ گهرجي ها، منع باجود پي ٽي آءِ اسيمبلين مان ٻاهر نڪتي، اڄ پاڻ ڀوڳي پئي ته ملڪ به ڀوڳي پيو

سنڌ جي سموريي درگاهن ۽ تاريخي ماڳن جي زمين جو نقشو ۽ حدبندي بابت رپورٽ پيش ڪرڻ جو حڪم

ڪارونجهر کي ورثو ڇو نه ٿا بڻايو، درگاهن جا پئسا حڪومت ڇو ٿي کڻي؟

سنڌ هاءِ ڪورٽ

بلاول جي ڳالهين سان اختلاف ناهي، ماضي ۾ رابطا ۽ اختلاف رهيا پر 90 واري ڏهاڪي جي تلخين ۾ نه وياسين: خواجا آصف

اسلام آباد(بيورو/ م ڊ) پاڪستان پيپلز پارٽي جي چيئرمين بلاول ڀٽو زرداري چيو آهي ته پي ٽي آءِ باني جي ڪا به ذاتي مخالفت ناهي، آئين جي بالادستي کانسواءِ ڪوبه ادارو هلي نٿو سگهي، سياست پنهنجي جاءِ تي پر اسان کي ورڪنگ رليشن شپ رکڻي آهي. قومي اسيمبلي ۾ خيالن جو اظهار ڪندي بلاول ڀٽو چيو ته پي ٽي آءِ جي باني ماحول خراب ڪيو، اوهان به ايئن ڪندا ته سڀاڻي /ڏسو صفحو 7 ڪالم 1
اوهان ۽ اسان به جيل ۾ هونداسين، هن چيو ته حڪومت جو ڪم آهي باهه وسائڻ آهي، باهه تي تيل هارڻ ناهي، جيڪڏهن ايئن ڪيو ته حڪومت به هلي نه سگهندي، اپوزيشن جو به اهو ڪم ناهي ته هر وقت گاريون ڏي، اسان کي پنهنجين ذميواريون کي ڏسڻو پوندو ۽ اهي نڀائڻيون پونديون. هن چيو ته جيڪڏهن حڪومت ايئن سوچي ٿي ته اسان کي عمران خان جيل ۾ وڌو هو، هاڻي اسان کي سر جو جواب پٿر سان ڏيڻو آهي ته پوءِ هڪ ڏينهن خوشي ٿيندي ۽ ٻئي ڏينهن توهان به ساڳي جيل ۾ هوندا؟ جيڪڏهن اسين هڪٻئي جا پير ڪڍڻ ۾ پورا هونداسين ته ملڪ ڪيئن اڳتي وڌندو؟. عمران خان جڏهن وزيراعظم هو ته منهنجي ساڻس صرف ايتري مخالفت هئي ته جنهن نظام لاءِ منهنجي خاندان قربانيون ڏنيون، اهو نظام هلڻ گهرجي، انهي ڪري محترمه بينظير ڀٽو ۽ نواز شريف ميثاق جمهوريت آندو، 18 هين ترميم ڪئي ۽ اين ايف سي ايوارڊ منظور ڪرايو. هن چيو ته گيلري ۾ ويٺل ماڻهو اسان کي ڏسي سياستدان بڻجڻ نه چاهيندا، ڇاڪاڻ ته سياست کي بدنام ڪيو ويو آهي، هن سياست ذريعي نوجوانن کي روزگار ۽ معاشي انصاف ڏيارڻو آهي. بلاول ڀٽو چيو ته اڄ اسان هڪ ٻئي سان هٿ ملائڻ جا روادار نه آهيون. مينگل صاحب جي فيصلي تي مون کي تمام گهڻو افسوس ٿيو، کيس پارليامينٽ ۾ ويهڻ گهرجي ها، پي ٽي آءِ کي اسيمبلي مان نڪرڻ کان سختي سان منع ڪئي، اڄ پاڻ به ڀوڳي رهيا آهن ته ملڪ به ڀوڳي رهيو آهي.هن چيو ته اسان ٻاهر جيڪا به سياست ڪندا آهيون اها اسان جي مرضي آهي پر ايوان ۾ اسان جي ذميواري آهي، پارليامينٽ ملڪ جو سپريم ادارو آهي.بلاول ڀٽو چيو ته حڪومت سان اسان جو اختلاف راءِ هوندو آهي، ان ڳالهه سان ڪوبه فرق نه ٿو پوي ته ڪنهن منهنجي پيءُ کي يا منهنجي ماءُ کي ڪنهن جيل ۾ وڌو، اوهان جو ليڊر ڪجهه وقت لاءِ جيل ۾ آهي، ان سان ڪوبه فرق نه ٿو پوي، پر سندس ڪيس ميرٽ تي وڙهو.بلاول ڀٽو وڌيڪ چيو ته حڪومت جي معاشي پاليسي تي تنقيد ڪندا رهيو آهيان، ساڻن مختلف گڏجاڻين ۾ ويٺو آهيان، سياسي اختلاف ٿي سگهن ٿا، مخصوص لابي نه چاهيندي ته اتفاق هجي پر اسان کي مهانگائي جو مقابلو ڪرڻو آهي، حڪومت تي تنقيد سان گڏ اها واکاڻ به ڪرڻي پوندي ته مهانگائي گهٽجي رهي آهي، ان ۾ وڌيڪ گهٽتائي لاءِ تجويزون ڏيڻيون آهن، ڪوبه اهڙو ڪم ناهي ڪرڻو جنهن سان حڪومت جي آءِ ايم ايف سان ڪيل ڊيل کي ڪو نقصان پهچي.هن چيو ته ميثاق معيشت جي ٻئي ڏينهن سازشون شروع ٿي ويون، افتخار چوڌري ذريعي سازش ڪئي وئي، اسپيڪر کي درخواست آهي ته پهرين ايوان کي فعال ڪريو ۽ پوءِ ملڪ کي ڪريو .قومي اسيمبلي ۾ خيالن جو اظهار ڪندي بچاءَ واري وفاقي وزير خواجا آصف چيو آهي ته بينظير ڀٽو ۽ نواز شريف ميثاق معيشيت تي صحيح ڪئي هئي، اسان جا رابطا ۽ اختلاف رهيا پر 90 واري ڏهاڪي جي تلخين ۾ نه وياسين، بلاول ڀٽو جي ڳالهين سان ڪو به اختلاف ناهي.خواجا آصف چيو ته نواز شريف، شهباز شريف ۽ مريم نواز به جيل ۾ رهيا، آصف زرداري ۽ فريال ٽالپر کي به جيل ۾ رکيو ويو آهي، آصف زرداري 11 سال جيل ۾ ڪاٽيا، اسان جا پروڊڪشن آرڊر جاري نه ٿيا هئا، خواجا آصف چيو ته سياسي اختلاف جمهوريت جو حسن آهي، جيڪڏهن ليڊر جي آزادي لاءِ احتجاج ڪريو ٿا ته نواز شريف ۽ آصف زرداري جي قيد کي به ياد ڪريو.هن وڌيڪ چيو ته اسپيڪر گرفتار ايم اين ايز جا پروڊڪشن آرڊر جاري ڪري ته مون کي ڪو اعتراض ناهي، مخالف ڌر احتجاج ڪري پر ريڊ لائين پار نه ڪري، اسپيڪر ايوان کي فعال ڪرڻ جو رستو ڳولي، ٻاهر تلخ ڪلامي ٿيندي رهندي.ٻي طرف پ پ چيئرمين بلاول ڀٽو جي تجويز تي قومي اسيمبلي ۾ چارٽر آف پارليامينٽ ٺاهڻ لاءِ ٺهراءُ منظور ڪيو ويو، اسپيڪر اياز صادق چارٽر آف پارليامينٽ جي تجويز ڏني ۽ 16 رڪني ڪميٽي قائم ڪرڻ جي به منظوري ڏني. اسپيڪر چيو ته ڪميٽي جوڙيون ٿا ته اڄ کان ڪم شروع ٿي وڃي، بئريسٽر گوهر صاحب توهان اجلاس ملتوي ٿيڻ کانپوءِ مون وٽ اچو ۽ پنهنجن دوستن کي ٻڌايو ته اوهان ڪا سازش ڪرڻ نه پيا اچو. قيادت ويهي يا نه ويهي، ڇا اسين پارليامينٽرينز ميثاق پارليامينٽ تي صحيح نه ٿا ڪري سگهون؟. اياز صادق چيو ته پي ٽي آءِ جو سيڪريٽري جنرل چوي ٿو ته اهو سڀ مون ڪرايو آهي؟ پي ٽي آءِ وارا ٻڌائين ته مون سٺو ڪردار ادا ڪيو آهي يا نه؟ هن چيو ته حڪومت جي ڪارڪردگيءَ تي ڳالهائڻ ضروري آهي پر ذاتيات مان ٻاهر نڪرو، پي ٽي آءِ حڪومت پنهنجي دور ۾ اسان جي ميمبرن جا پروڊڪشن آرڊر جاري نه ڪيا، پر پارليامينٽ هائوس ۾ جيڪو واقعو پيش آيو ان جي تهه تائين پهچڻ جي ڪوشش ڪنداسين ۽ ايوان کي بهتر طريقي سان هلائڻ لاءِ مشاورت سان اڳتي وڌنداسين.

موهن جو دڙو، رني ڪورٽ سميت سنڌ جي تاريخي درگاهن ۽ ماڳن جي زمينن تي قبضا ٿي رهيا آهن: سهيل ميمڻ

اسٽيبلشمينٽ جي ويجهو سمجهيو ويندڙ محمد علي دراني جي فضل الرحمان سان ملاقات، سياسي صورتحال تي ڳالهيون

ماڳن جي زمين جو رڪارڊ موجود آهي؟(عدالت) رڪارڊ ۽ نقشي لاءِ 60 ڏينهن مهلت ڏني وڃي: روينيو عملدار

درگاهن جا پئسا ڪهڙي کاتي ۾ ٿا وڃن؟(عدالت) سنڌ حڪومت جي خزاني ۾ جمع ٿيندا آهن: اوقاف عملدار

آئيني ترميم جي حمايت بابت حڪومتي دعويٰ رد، مخالف ڌر ۾ آهيان ۽ رهندس

فضل الرحمان

درگاهن جا پئسا ٽرسٽ جا آهن، حڪومت وٽ ڇو ٿا وڃن؟ وڏو ڏوهه ڪري رهيا آهيو، ڪيس داخل ٿيڻ گهرجي: عدالت

حڪومتي وجود ۽ عمل عوامي مفادن سان ٽڪراءَ ۾ آهن، سندن ساٿ نه ٿو ڏئي سگهجي

ناانصافين جو ازالو ٿئي ها ته استعيفيٰ تي افسوس جي نوبت نه اچي ها: اختر مينگل

سنڌ ۽ بلوچستان ۾ پ پ جي حڪومت آهي،جتي احتجاج ڪرڻ به نٿو ڏنو وڃي

ملڪ اڄ جتي بيٺل آهي اتي پ پ ۽ ن ليگ پهچائڻ ۾ ڀرپور ڪردار ادا ڪيو

ڪوئيٽا ( م ڊ ) بلوچستان نيشنل پارٽي جي سربراهه سردار اختر مينگل چيو آهي ته نهايت ئي احترام سان چئي رهيو آهيان ته سنڌ ۽ /ڏسو صفحو 7 ڪالم 8
بلوچستان ۾ پيپلزپارٽي جي حڪومت آهي، جتي پرامن احتجاج ڪرڻ به نٿو ڏنو وڃي، هن چيو ته لياري ۽ ملير جا مرد توڙي عورت هميشه پيپلزپارٽي کي ووٽ ڪندا آهن، پر افسوس سان چوڻو پوي ٿو ته احتجاج ڪرڻ تي انهن مٿان تشدد ڪيو ويو، هن چيو ته پنهنجي استعيفيٰ تي افسوس ڪرڻ بجاءِ بلوچستان جي مسنگ پرسن ، زيادتين ۽ بلوچ نسل ڪشي تي ڌيان ڏنو وڃي ها ته اڄ ان جو ازالو ڪيو وڃي ها ته افسوس ڪرڻ جي نوبت نه اچي ها، سردار اختر مينگل چيو ته افسوس ڪرڻ سان ڪجهه نه ٿيندو، اسان کي تسليم ڪرڻ گهرجي پيپلزپارٽي ۽ ن ليگ جهڙين پارٽين هن ملڪ کي هتي تائين پهچڻ ۾ ڀرپور ڪردار ادا ڪيو آهي، هن چيو اوهان مونکي ان حد تائين پهچايو آهي اڄ منهنجا ووٽر منهنجي استعيفيٰ ڏيڻ تي خوشي ملهائي رهيا آهن، هي منهنجي ووٽرن ۽ بلوچستان جو فيصلو آهي ۽ ان ڳالهه تي سوچڻ گهرجي ته ان حد تائين پهچائڻ ۽ هي مطالبو ڪرڻ تي ڪهڙي شيءَ مجبور ڪيو آهي.

ڪراچي(رپورٽ: ماريا اسماعيل) سنڌ هاءِ ڪورٽ جي جسٽس صلاح الدين پنهور ۽ جسٽس امجد علي سهتو تي ٻڌل ٻه رڪني بئنچ تاريخي ماڳن تي قبضن خلاف داخل درخواست تي ٻڌڻي ڪئي. عدالت 60 ڏينهن اندر بورڊ آف روينيو، اوقاف کاتي ۽ ڪلچر کاتي کي سنڌ جي سموري /ڏسو صفحو 7 ڪالم 8
درگاهن ۽ تاريخي ماڳن جي زمين جو نقشو ٺاهي ۽ حدبندي جي رپورٽ پيش ڪرڻ جو حڪم ڏئي ڇڏيو آهي. عدالت ۾ درخواستگذار جي وڪيل سهيل ميمڻ چيو ته سنڌ جي تاريخي درگاهن ۽ ماڳن موهن جو دڙو، رني ڪورٽ سميت ٻين ماڳن جي زمينن تي قبضا ٿي رهيا آهن، عدالت روينيو عملدارن کان پڇاڻو ڪندي چيو ته تاريخي ماڳن جي زمين جو اوهان وٽ رڪارڊ موجود آهي؟، روينيو عملدارن چيو ته ماڳن جي زمينن جي ماپ جو رڪارڊ ۽ نقشي لاءِ 60 ڏينهن مهلت ڏني وڃي. عدالت اوقاف کاتي کان پڇاڻو ڪندي چيو ته درگاهن جا پئسا ڪهڙي کاتي ۾ ٿا وڃن؟ اوقاف عملدار چيو ته سنڌ حڪومت جي ٽريزي ۾ جمع ٿيندا آهن، عدالت چيو ته درگاهن جا پئسا ته ٽرسٽ جا آهن، اهي پئسا سنڌ حڪومت وٽ ڇو ٿا وڃن؟ عدالت چيو ته اهيو ته اوهان وڏو ڏوهه ڪري رهيا آهيو، توهان خلاف ڪيس داخل ٿيڻ گهرجي، اوقاف کاتي جي عملدارن چيو ته پرائيويٽ اسپتالن ۾ ٽرسٽ قائم ٿيل آهن جنهن ذريعي غريب مريضن جي علاج ۾ مدد ڪندا آهيون. جسٽس امجد علي سهتو چيو ته ڪارونجهر کي عالمي ورثو ڊڪليئر ڪرڻ جو نوٽيفڪيشن ڇو نه جاري ڪيو ويو آهي. ڪلچر کاتي جي عملدارن چيو ته اسان سمري اعليٰ اختيارين کي موڪلي رهيا آهيون، عدالت چئن هفتن لاءِ ٻڌڻي ملتوي ڪري ڇڏي آهي.

ملڪ خلاف ٿيندر اندروني سازشن جو اتحاد ذريعي مقابلو ڪنداسين: سيد مراد علي شاهه

ارسا معاملي تي سنڌ حڪومت اهو ڪندي جيڪو عوام چاهيندو: وڏو وزير

ايڪٽ ۾ ترميم خلاف عوام سان گڏ هونداسين، سنڌ اسيمبلي ڪالاباغ ڊيم خلاف به گڏيل ٺهراءُ پاس ڪيو

معمول کان وڌيڪ برساتون پيون، سامونڊي پٽي ۽ کيرٿر رينج ۾ وڏو نقصان ٿيو، ڪراچي ۾ روڊ رستا به ٽٽي ويا

ڪراچي(رپورٽر) وڏي وزير مراد علي شاهه چيو آهي ته ارسا ايڪٽ ۾ ترميم واري معاملي تي سنڌ حڪومت اهو ئي ڪندي جيڪو سنڌ جو عوام چاهيندو، سنڌ اسيمبلي ڪالاباغ ڊيم خلاف به گڏيل ٺهراءُ منظور ڪيو هو، /ڏسو صفحو 7 ڪالم 6
ملڪ خلاف ٿيندر اندروني سازشن جو اتحاد ذريعي مقابلو ڪنداسين، سنڌ جي وڏي وزير مراد علي شاهه ڪالهه گورنر ڪامران ٽسوري سان گڏجي مزار قائد تي حاضري ڀرڻ بعد ميڊيا سان ڳالهائيندي وڌيڪ چيو ته هيل سڄي سنڌ ۾ معمول کان وڌيڪ برساتون پيون، برساتن سبب سامونڊي پٽي ۽ کيرٿر رينج ۾ وڏو نقصان ٿيو، هن چيو ته برساتن سبب ڪراچي جي روڊ رستا به ٽٽا آهن، ميئر ڪراچي فنڊز جاري ڪرڻ لاءِ خط لکيو آهي، ڪراچي جا روڊ رستا تعمير ڪرڻ چاهيون ٿا، ان موقعي تي گورنر ڪامران ٽسوري چيو ته اڄ پاڪستان پنهنجي تاريخ جي اهم موڙ تي بيٺو آهي، قائد اعظم جي نظريي تحت ملڪ ۾ شدت پسندي ۽ انتهاپسنديءَ جي ڪا به جاءِ نه آهي، موجوده حڪومت ملڪ کي قائد جو پاڪستان بڻائڻ لاءِ پرعزم آهي.

اسلام آباد: بلاول ڀٽو زرداري وزيراعظم شهبازشريف سان ملاقات ڪري رهيو آهي

پي ٽي آءِ جي گرفتارين جي جاچ لا اسپيڪر جو گهرو کاتي کي خط

سيڪيورٽي ناڪامي، سارجنٽ ايٽ آرمز ۽ چار اهلڪار معطل

سارجنٽ چئن مهينن لاءِ معطل، فيڪٽ فائنڊنگ ڪميٽي قائم

اسلام آباد(م ڊ) اسلام آباد ( م ڊ) قومي اسيمبلي جي اسپيڪر اياز صادق پارليامينٽ اندران ميمبرن جي گرفتارين تي ايڪشن /ڏسو صفحو 7 ڪالم 5
وٺندي غير ذميواري ۽ سڪيورٽي ۾ ناڪامي تي سارجنٽ ايٽ آرمز اشفاق اشرف کي چئن مهينن لاءِ معطل ڪري ڇڏيو. اسپيڪر اياز صادق پارليامينٽ ۾ سڪيورٽي ۾ ناڪامي تي ٻين چئن سڪيورٽي اهلڪارن کي به معطل ڪيو آهي. معطل ٿيلن ۾ سڪيورٽي اسسٽنٽ وقاص احمد، 3 جونيئر اسسٽنٽ سڪيورٽي عبيدالله، وحيد صفدر ۽ محمد هارون شامل آهن. قومي اسيمبليءَ جي اسپيڪر اياز صادق فيڪٽ فائنڊنگ ڪميٽي به جوڙي ڇڏي، جنهن جو ايڊيشنل سيڪريٽري ڪميٽي جو سربراهه هوندو. قومي اسيمبلي اسپيڪر اياز صادق تحريڪ انصاف ميمبرن جي پارليامينٽ هائوس مان گرفتاري جي معاملي جي جاچ لاءِ وفاقي گهرو وزارت کي خط لکي ڇڏيو. قومي اسيمبلي اسپيڪر طرفان لکيل خط ۾ پارليامينٽ هائوس مان پي ٽي آءِ ميمبرن جي گرفتارين جي حوالي سان جاچ جي هدايت ڪئي وئي آهي. اياز صادق گهرو وزارت کان 7 ڏينهن ۾ جاچ رپورٽ طلب ڪئي آهي ۽ هدايت ڪئي آهي. هوڏانهن وفاقي گهرو وزارت ۾ جاچ ڪميٽي جوڙڻ جي حوالي سان مشاورت جاري آهي.

پي ٽي آءِ جي گرفتار ميمبرن جا پروڊڪشن آرڊر جاري

اسلام آباد ( بيورو+م ڊ ) پاڪستان تحريڪ انصاف جي گرفتار ٿيل اسيمبلي ميمبرن جا پروڊڪشن آرڊر جاري ڪيا ويا آهن.بيرسٽر /ڏسو صفحو 7 ڪالم 1
گوهر جي اڳواڻي ۾ پي ٽي آءِ جي وفد اسپيڪر سان چيمبر ۾ ملاقات ڪري گرفتار ساٿين جا پروڊڪشن آرڊر جاري ڪرڻ لاءِ چيو. پي ٽي آءِ جي وفد ۾ داوڙ ڪنڊي ۽ علي محمد خان به شامل هئا، بئريسٽر گوهر خان چيو ته اوهان گذريل ڏينهن پروڊڪشن آرڊر جاري ڪرڻ جو اعلان ڪيو هو، پر گرفتار ميمبرن کي اسيمبلي ۾ آڻڻ لاءِ اڃا پروڊڪشن آرڊر جاري نه ڪيا ويا، اوهان ڪالهه زباني چيو هو، اڄ لکت ۾ آرڊر لاءِ آيا آهيون.ان بعد پارليامينٽ ۾ ميڊيا سان ڳالهائيندي بئريسٽر گوهر چيو ته قومي اسيمبلي جي اسپيڪر اياز صادق تحريڪ انصاف جي گرفتار ايم اين ايز جا پروڊڪشن آرڊر جاري ڪري ڇڏيا آهن، سمورا ميمبر اڄ ايوان ۾ ايندا.

آئين ۽ جمهوريت خلاف قانون سازي ۾ جي يو آءِ سميت ڪا به مخالف ڌر پارٽي مدد نه ڪندي

اهڙي حڪومت جو ساٿ ڏيڻ عوام جي ڪاوڙ ۽ غضب کي دعوت ڏيڻ برابر آهي.

محمد علي دراني پاران مولانا جي حمايت، جي يو آءِ سربراهه جمهوري قدرن جو امين قرار

اسلام آباد(م ڊ)جمعيت علماءِ اسلام (ف) جي سربراهه مولانا فضل الرحمان حڪومت جي آئيني ترميم جي حمايت جي دعويٰ کي رد ڪندي چيو آهي ته جي يو آءِ سميت ڪابه اپوزيشن ان قانون جي حمايت نه /ڏسو صفحو 7 ڪالم 7
ڪندي جيڪا آئين ۽ جمهوريت خلاف هجي. مولانا فضل الرحمان سان اسٽيبلشمينٽ جي ويجهو سمجهيو ويندڙ سينيئر سياستدان اهم ملاقات ڪئي آهي. اڳوڻي وفاقي وزير محمد علي دراني جي مولانا فضل الرحمان سان سندس رهائشگاهه تي ملاقات اڱاري ۽ اربع جي وچ واري رات دير سان جاري رهي. ملاقات ۾ سياسي معاملن ۽ مستقبل جي حڪمت عملي تي خيالن جي ڏي وٺ ڪئي وئي. محمد علي دراني مولانا فضل الرحمان کي پنهنجي سياسي رابطن بابت آگاهه ڪيو. فضل الرحمان چيو ته جي يو آءِ اپوزيشن جو حصو آهي ۽ رهندي، آئين ۽ جمهوريت خلاف قانون سازي ۾ جي يو آءِ سميت ڪا به مخالف ڌر مدد نه ڪندي. هن چيو ته حڪومت جو وجود ۽ ان جا عمل عوام جي مفادن سان ٽڪراءَ ۾ آهن، اهڙي حڪومت جو ساٿ ڏيڻ عوام جي ڪاوڙ ۽ غضب کي دعوت ڏيڻ برابر آهي. هو عوام جو ڏنل اقتدار چاهين ٿا، ڪنهن کي مينڊيٽ چوري ڪرڻ نه ڏيندا. محمد علي دراني مولانا فضل الرحمان جي موقف جي حمايت ڪندي چيو ته هو تاريخ ۾ هميشه صحيح رخ ۾ بيٺو آهي ۽ هميشه سياسي روايتن ۽ جمهوري قدرن جو امين رهيو آهي.

بلاول ڀٽو زرداري جي وزيراعظم سان ملاقات، سياسي صورتحال تي ڳالهيون

لڪي مروت ۾ پوليس جو ڌرڻو، فوج ۽ ايجنسين جي نيڪالي جو مطالبو

اسلام آباد(م ڊ) پ پ چيئرمين بلاول ڀٽو زرداري وزيراعظم شهباز شريف سان ملاقات ڪري سياسي صورتحال تي خيالن جي ڏي وٺ ڪئي آهي، بلاول ڀٽو جي وفد ۾ نويد قمر ۽ ڪراچي جو ميئر مرتضيٰ وهاب به شامل هئا، ملاقات ۾ نائب وزيراعظم اسحاق ڊار، وفاقي وزير اعظم نذير /ڏسو صفحو 7 ڪالم 8
تارڙ، عطاءُ تارڙ ۽ اٽارني جنرل به موجود هئا، وزيراعظم پارليامينٽ ۾ بلاول ڀٽو زرداري پاران پيش ڪيل ”چارٽر آف پارليامينٽ“ کي ساراهيو، جڏهن ته پ پ وفد ملڪي معيشت جي استحڪام لاءِ حڪومت جي اقتصادي پاليسين جي به واکاڻ ڪئي.

ٽن مهينن ۾ دهشتگردي ختم ڪنداسين يا وري اسان کي شهيد ڪريو: اهلڪار

باجوڙ ۾ به احتجاج، پوليو ڊيوٽي جو بائيڪاٽ، اهلڪار سميت 2 ڄڻا شهيد

پشاور(م ڊ) ڪي پي ۾ پوليس جي ٽارگيٽ ڪلنگ خلاف لڪي مروت کانپوءِ باجوڙ ۾ به پوليس اهلڪار سراپا احتجاج آهن، ڌرڻن سبب ڪاروهنوار معطل ٿي ويو آهي، اهلڪارن جو چوڻ آهي ته روڊ ٻن صورتن ۾ کوليو وڃي، هڪ ته فوج ۽ ايجنسيون لڪي مروت ضلعي مان واپس هليون وڃن، پوليس پاڻ ٽن مهينن ۾ دهشتگردي جو خاتمو آڻيندي، ٻي صورت /ڏسو صفحو 7 ڪالم 5
۾ اسان کي شهيد ڪيو وڃي.لڪي مروت ضلعي جي مرڪزي علائقي تاج زئي چوڪ تي پوليس اهلڪارن پاران پوليس تي مسلسل حملن خلاف ٽن ڏينهن کان احتجاج جاري آهي. پوليس اهلڪار پشاور کان ڪراچي ويندڙ انڊس هاءِ وي تي ڌرڻو هڻي ويهي رهيا، جنهن سبب پشاور-ڪراچي انڊس هاءِ وي کي هر قسم جي ٽريفڪ لاءِ بند ڪيو ويو آهي.مظاهرين اهو به مطالبو ڪيو ته پوليس يونين بحال ڪئي وڃي ۽ غير محفوظ ۽ ڏورانهين پوليس اسٽيشن کي ختم ڪيو وڃي.واضح رهي ته گذريل هڪ هفتي دوران لڪي مروت ۾ اڻڄاتل ماڻهن جي فائرنگ ۾ 5 پوليس اهلڪار شهيد ٿي ويا آهن، جنهن بعد پوليس اهلڪار احتجاج ڪرڻ تي مجبور ٿي ويا آهن.ٻي پاسي باجوڙ ۾ به احتجاج شروع ڪري ڇڏيو آهي، پوليس پاران پوليس لائن گرائونڊ هيڊ ڪوارٽر خار ۾ ڌرڻو ۽ پوليو ڊيوٽي جي بائيڪاٽ جو پڻ اعلان ڪيو ويو آهي.هوڏانهن باجوڙ ۾ پوليو ٽيم جي سيڪيورٽي تي مقرر پوليس اهلڪارن مٿان فائرنگ ڪئي وئي، جنهن جي نتيجي ۾ 33 ورهين جو پوليس اهلڪار لقمان عمر ۽ 25 ورهين جو پوليو ورڪر ابو هريره عمر شهيد ٿي ويا.

ڪراچي: وڏو وزير مراد علي شاهه ميڊيا سان ڳالهائيندي،شرجيل ميمڻ به موجود آهي

قائد اعظم جي 76 ورسي، گورنر، وڏي وزير پاران مزار تي حاضري

ڪراچي(رپورٽر) ملڪ جي باني قائد اعظم محمد علي جناح جي 76 ورسي جي موقعي تي سنڌ جي گورنر ڪامران ٽيسوري، وڏي وزير مراد علي شاهه ۽ سنڌ ڪابينا جي ميمبرن قائداعظم جي مزار تي حاضري ڀري، گلن جي چادر چاڙهي ۽ فاتحه خواني ڪئي.ڊي جي رينجرز ميجر جنرل اظهر وقاص، ٽنهي هٿياربند فوجن جي /ڏسو صفحو 7 ڪالم 5
نمائندن ۽ ڪي پي ٽي جي چيئرمين سيد الدين رضا زيدي به مزار قائد تي حاضري ڀري گلن جي چادر چاڙهي ۽ فاتحه خواني ڪئي.ٻي پاسي صدر آصف علي زرداري چيو آهي ته پاڪستان کي قائداعظم محمد علي جناح جي تعليم ۽ هدايت تي عمل ڪري مضبوط ۽ خوشحال بڻائي سگهجي ٿو، پنجاب جي وزيراعليٰ مريم نواز چيو ته قائداعظم سان محبت ۽ عقيدت جي تقاضا اها آهي ته قائداعظم جي فڪر تي عمل ڪيو وڃي.

ڪي پي اسيمبلي جو ٺهراءُ اسٽيبلشمينٽ ڏانهن سخت پيغام،سرد جنگ ويتر تيز

گذريل ٻن سالن کان ڪجهه فوجي آفيسرن جي سياست ۾ مداخلت جاري آهي: ٺهراءُ

خيبرپختوانخوا سرڪار منظور پشتين جا مطالبا تسليم ڪري سخت نياپو اماڻي ڇڏيو

ادارن ۽ سياسي جماعتن ۾ هم آهنگي نه هئڻ ڪري ملڪ جو عوام مسئلن ۾ ئي ڦاٿل

اسلام آباد(عمر چيما+فخر دراني+اعزاز سيد)علي امين گنڊاپور جي حوالي سان صحافين ۾ وڏو تجسس آهي ته گذريل رات هن سان ڇا ٿيو؟هو اجلاس ۾ به نه آيو، سلمان اڪرم راجا علي امين جي صحافين جي حوالي سان ڪيل بدزباني تي ميڊيا کان معذرت ڪري ورتي،جڏهن ته اهو به معلوم ٿيو آهي ته علي امين کي آءِ ايس آءِ آفيس گهرائي چيو ويو ته توهان وڊيو بيان جاري ڪري 9 سيپٽمبر واري جلسي ۾ ڪيل ڳالهين تي افسوس جو اظهار ڪيو پر بقول پي ٽي آءِ جي هن انڪار ڪيو آهي، جڏهن ته ڪي پي اسيمبلي گذريل ٻن سالن ۾ سياست ۾ فوج جي /ڏسو صفحو 7 ڪالم 7
ڪردار تي سخت تنقيد ڪئي آهي پر سياست ۾ موجوده فوجي آفيسرن جي مداخلت تي سندن ڪورٽ مارشل جو مطالبو ڪيو آهي، ٺهراءُ ۾ چيو ويو ته ڪجهه فوجي آفيسرن جي انا ۽ ضد هن ملڪ کي ناقابل تلافي نقصان پهچايو آهي،ايوان پي ٽي آءِ خلاف ڪريڪ ڊائون جي مذمت ڪندي چيو ته حالتون خراب ٿيون ته ذميوار فوج جا ڪجهه آفيسر هوندا، ان ٺهراءُ کانپوءِ پي ٽي آءِ ۽ اسٽيبلشمينٽ وچ ۾ جنگ اڃا وڌندي،پي ٽي ايم اڳواڻ منظور پشتين کي به ڪي پي حڪومت گهرائي اعلان ڪيو آهي ته هن جا جائز مطالبا مڃيا ويندا، اهو اسٽبيلشمينٽ لاءِ وڏو پيغام آهي،پي ٽي آءِ ڀرپور ويڙهه جي موڊ ۾ آهي،ڊپ آهي ته ڪٿي آئين کان مٿانهون قدم نه کڄي وڃي،جڏهن ته ادارن،سياسي جماعتن ۾ هم آهنگي نه هئڻ ڪري مهانگائي ۽ بيروزگاري جي چڪي ۾ پيسجندڙ عوام لاءِ رليف جو ڪو به آسرو نظر نه پيو اچي، ايندڙ ڏينهن ملڪ جي حوالي سان انتهائي پريشان ڪندڙ آهن جڏهن ته چيف جسٽس قاضي فائز عيسيٰ ايڪسٽينشن نه وٺڻ واري بيان جي ترديد ڪري دروازا بند ناهن ڪيا، هن ملڪ ۾ ڪو به رٽائر نٿو ٿيڻ چاهي،هن پنهنجي ترديد جي ”ترديد“ ڪئي آهي، صحافين سان ڳالهيون آف دي رڪارڊ هجن يا آن دي رڪارڊ هن کي پنهنجي ڳالهه تي قائم رهڻ گهرجي ها،مئي کانپوءِ اهو پروپيگنڊا هلي ته چيف جسٽس سمورا فيصلا اهڙي نموني ڪري رهيو آهي ته جيئن حڪومت کي ٻه ڀاڱي ٽي اڪثريت ملي ۽ اها ججن جو مدو وڌائڻ لاءِ قانون سازي ڪري سگهي.

لڪي مروت:پوليس اهلڪار بينر کڻي احتجاج ڪري رهيا آهن

جيڪب آباد ۾ پوليو کان بچاءَ جا ڦڙا پيئاريندڙ ناري سان اجتماعي زيادتي

وڏي وزير نوٽيس ورتو

ڳوٺ الله بخش جکراڻي ۾ٻن هٿياربندن پوليو ورڪر کي يرغمال بڻائي اجتماعي زيادتي جو نشانو بڻايو

پوليو ورڪر جو موبائل بند ٿيڻ بعد انتظاميا لوڪيشن ٽريس ڪري پوليو ورڪر کي آزاد ڪرائي ورتو

ٻن هٿياربندن ناري سان زيادتي ڪئي، جوابدارن جي نشاندهي ٿي وئي آهي، گرفتاريون جاري آهن: ڊي سي جيڪب آباد

ڪي پي جي عوام کي پي ٽي آءِ بابت اکيون کولڻيون پونديون: شرجيل ميمڻ

پي ٽي آءِ جو ٽيون دور آهي پر عوام روزگار لاءِ ٻين صوبن ۾ وڃي ٿو

ملڪ جي توانائي بحران جو حل ٿر جو ڪوئلو آهي: ڪي پي جي صحافين سان ڳالهيون

ڪراچي ( رپورٽر ) سنڌ جي سڌ سماءُ ۽ سينئر وزير شرجيل انعام ميمڻ چيو آھي ته خيبر پختونخواھ جي عوام کي اکيون کولڻيون /ڏسو صفحو 7 ڪالم 8
پونديون ته هنن سان ڇا ٿي رھيو آھي، ڪي پي ڪي ۾ پي ٽي آءِ جو ٽيون دور آھي، ماڻھو اڄ به ڪي پي مان روزگار سانگي ٻين علائقن ڏانھن وڃڻ تي مجبور آھي، پي ٽي آءِ جو باني، ملڪ، عوام، پارٽي ميمبرن سميت ڪنھن سان به مخلص ناھي، ھو رڳو پنھنجي مفادن سان مخلص آھي. ھن اها ڳالهه ڪي پي ڪي جي صحافين جي هڪ وفد سان پنهنجي آفيس ۾ ملاقات دوران چئي. ان موقعي تي ڳالھائيندي سنڌ جي سينئر وزير شرجيل انعام ميمڻ چيو ته پشاور جي صحافي ڀائرن کان اڳ لاھور جي صحافي دوستن به سنڌ جو دورو ڪيو آھي سنڌ ۾ سنڌ سرڪار جي جاري منصوبن جو جائزو ورتو. ميڊيا ۽ تقريرن جي ڳالھ ٻي آھي، سوچيل سمجھيل سازش تحت سنڌ سرڪار خلاف پروپيگنڊا ڪئي ويندي آھي، دوري سان صحافي دوستن کي پتو پوندو ته سنڌ سرڪار ڪيترو ڪم ڪيو آھي. ھن چيو ته پاڪستان ھن وقت توانائي جي بحران کي منھن ڏئي رھيو آھي، پاڪستان جي توانائي جي بحران جو واحد حل ٿرپارڪر جو ڪوئلو آھي، شھيد بي بي ٿر ڪول تي ڪم شروع ڪيو، سندس حڪومت ختم ٿيڻ شرط ئي ٿر ڪول منصوبي تي ڪم بند ڪيو ويو، 2008 ۾ صدر آصف علي زرداري شھيد بي بي جي سوچ تحت ٿرڪول منصوبي تي ٻيھر ڪم شروع ڪرايو. شرجيل انعام ميمڻ چيو ته سنڌ سرڪار صحت جي ميدان ۾ به جوڳيون خدمتون سرانجام ڏئي رھي آھي، اين آءِ سي وي ڊي ۾ لکين ماڻھن جو مفت علاج ٿي رھيو آھي، پوري پاڪستان جي ماڻھن جو اين آءِ سي وي ڊي ۾ مفت ۾ علاج ٿي رھيو آھي، سائبر نائف سان نه رڳو پاڪستان پر ٻين ملڪن جا ماڻھو به فائدو ماڻي رھيا آھن. ھن چيو ته ٻوڏ پوري پاڪستان ۾ آئي ھُئي، پر ٻوڏ متاثرن لاءِ گھر رڳو پيپلز پارٽي جي سنڌ سرڪار ٺاھي رھي آھي، چيئرمين بلاول ڀٽو زرداري جي ويزن تحت 21 لک گھر ٺاھيا پيا وڃن، سنڌ سرڪار جي ھائوسنگ پروجيڪٽ کي اڄ ايوارڊز ملي رھيا آھن. سڌ سماءُ واري وزير شرجيل انعام ميمڻ چيو تھ توانائي بحران کي منھن ڏيڻ لاءِ سنڌ سرڪار پاران سولرائزيشن جو نظام شروع ڪيو ويو آھي، ٻھ لک ڪٽنبن کي سولر سسٽم ڏنا پيا وڃن، ونڊ پاور پلانٽ بھ سنڌ سرڪار جو تمام وڏو منصوبو آھي، سنڌ سرڪار سولر پارڪ بھ ٺاھڻ وڃي رھي آھي.

نوابشاهه ۾ سڱاوتي تڪرار تان 2 عورتن سميت 3 ڄڻا مارجي ويا، ڌرڻو

ڳوٺ باغ زرداري ۾ ڪار سوار هٿياربندن دادلو زرداري جي گهر تي فائرنگ ڪري ڏني

فائرنگ ۾ دادلو زرداري سندس زال ثانيا زرداري ۽ امڙ شريفان ٿڏي تي مارجي ويا، وارثن جو لاش رکي ڌرڻو

نظير زرداري وارن سان سڱاوتي تڪرار ھلندڙ هو، نيڪ مردن کي دانهن ڏيڻ باوجود مسئلو حل نه ڪرايو ويو:راهب زرداري

وڏي وزير ۽ چيف سيڪريٽري پاران ڪمشنر ۽ ڊي آءِ جي لاڙڪاڻي کان رپورٽ طلب، پوليو ورڪرن کي تحفظ فراهم ڪرڻ جي هدايت

جيڪب آباد (رپورٽ: حضور بخش سومرو) جيڪب آباد جي علائقي ڳوٺ الله بخش جکراڻي ۾ هٿياربندن پوليو ورڪر کي اغوا ڪري زيادتي جو نشانو بڻايو، پوليو ورڪر جو موبائل نمبر بند ٿيڻ بعد انتظاميا لوڪيشن /ڏسو صفحو 7 ڪالم 8
ٽريس ڪري پوليو ورڪر کي آزاد ڪرائي ورتو، ان سلسلي ۾ ڊپٽي ڪمشنر جيڪب آباد ظهور مري جو چوڻ آهي ته ناري سميت ٻن پوليو ورڪرن کي اغوا ڪيو ويو، موبائل نمبر بند ٿيڻ بعد لوڪيشن ٽريس ڪري ورڪرن کي آزاد ڪرايو آهي، ڊي سي وڌيڪ ٻڌايو ته پوليو ورڪر کي ٻن هٿياربندن هٿيارن جي زور تي اجتماعي زيادتي جو نشانو بڻايو ويو، جوابدارن جي سڃاڻپ ٿي چڪي آهي، پوليس ڪارروائي ڪري رهي آهي. ٻئي طرف واقعي جو سنڌ جي وڏي وزير مراد علي شاهه ۽ چيف سيڪريٽڙي سنڌ سيد آصف حيدر شاهه به پوليو ورڪر سان اجتماعي زيادتي جو نوٽيس وٺي ڇڏيو آهي، وڏي وزير ۽ چيف سيڪريٽري ڪمشنر ۽ ڊي آءِ جي لاڙڪاڻي کان رپورٽ طلب ڪندي پوليو ورڪرن جي تحفظ کي يقيني بڻائڻ جي هدايت ڪري ڇڏي آهي.

ملڪ ۾ 76 سالن کان مارشل لا لڳل آهي: جاويد هاشمي

60 سيڪڙو ڪاروبار اسٽيبلشمينٽ ڪري ٿي: زاهد چن زيب

پارليامينٽ جو تقدس نه رکڻ دهشت گرديءَ جو بدترين مثال آهي

هڪ ڏينهن وزيراعظم کي به هلندي ايوان مان کڻي ويندا

اسلام آباد (م ڊ)ملڪ جي سينيئر سياستدان جاويد هاشمي چيو آهي ته پاڪستان ۾ 76 سالن کان مارشل لا آهي، ان جون شڪليون بدلبيون آهن پر هڪ ڏينهن لاءِ به مارشل لا نه هٽيو آهي. اسٽيبلشمينٽ ئي هميشه حڪمراني ڪئي آهي. هڪ نجي ٽي وي جي پروگرام ۾ ڳالهائيندي جاويد هاشمي چيو ته هنن پارليامينٽ جو ويساهه رکي گرفتاريون ڪيون آهن، هنن مونکي پارليامنٽ لاجز ۾ منهنجي بيڊ روم جا شيشا ٽوڙي گرفتار ڪيو هو هن چيو ته /ڏسو صفحو 7 ڪالم 7
جڏهن پارليامنٽ جو تقدس به رهي، سپريم ڪورٽ ۽ اسپيڪر جا حڪم نه مڃيا وڃن ته پوءِ اهو دهشتگردي جو بدترين مثال آهي. جاويد هاشمي چيو ته اسپيڪر نگران هوندو آهي، جيڪڏهن سندس گهران ماڻهن کي پڪڙي سگهجي ٿو ته ٻئي ڀيري پارليامنٽ هلندي وزيراعظم کي کنڀي کڻي ويندا. هن چيو ته اسپيڪر ڪميٽي ۾ عمران خان ۽ نواز شريف کي ويهاري فيصلا ڪيا وڃن ته جيڪو به پارليامينٽ جي مخالفت ۾ ايندو ان خلاف گڏجي وڙهنداسين، ميان نواز شريف ڪڏهن به نه ويهندو، ڇاڪاڻ ته کيس حصي کان وڌيڪ مليل آهي. جاويد هاشمي چيو ته اڄ عمران خان اعتراف ڪري ٿو ته منهنجو موقف صحيح هو. جنرل فيض ذريعي عمران خان جو ئي احتساب ٿيندو، ٻيو ڪنهن جو به نه ٿي سگهندو.

هاڪس بي ۾ ڊي ايڇ اي کي 6 هزار ايڪڙ سرڪاري زمين ڏيڻ وارو معاملو

سنڌ هاءِ ڪورٽ پاران ڪارروائي کان منع، اسٽي ۾ واڌ

ڊي ايڇ اي پاران ايڊووڪيٽ حڪيم احمد وڪالت نامو جمع ڪرائي ڇڏيو

ڪراچي(رپورٽر) سنڌ هاءِ ڪورٽ جي جسٽس صلاح الدين پنهور ۽ جسٽس امجد علي سهتو تي ٻڌل 2 رڪني بئنچ ڊي ايڇ اي کي هاڪس بي ۾6 هزار ايڪڙ سرڪاري زمين ڏيڻ خلاف درخواستن تي ٻڌڻي ڪئي. عدالت هاڪس بي جي رهواسين جي بي دخلي ۽ ڪارروائي روڪيندي اسٽي آرڊ ۾ واڌ ڪري ڇڏيو آهي. ڊي ايڇ اي پاران ايڊووڪيٽ حڪيم احمد وڪالت نامو جمع ڪرايو. جڏهن ته درخواست گذار اشفاق پنهور کي ڊي ايڇ اي جي وڪيل کي درخواست جي ڪاپي ڏيڻ جي هدايت ڪئي وئي. عدالت درخواست جي ٻڌڻي 3آڪٽوبر تائين ملتوي ڪري ڇڏي آهي. هاڪس بي جي 6 هزار ايڪڙزمين ڊي ايڇ اي کي ڏيڻ جي خلاف مقامي ماڻهن درخواستون داخل ڪيون آهن.

پشاور (م ڊ) خيبرپختونخواه جي سياحت واري مشير زاهد چن زيب چيو آهي ته ملڪ ۾ ٿيندڙ 60 سيڪڙو ڪاروبار فوج ڪري ٿي. اسان پوئتي رهجي ويا آهيون جڏهن ته فوج اڳتي نڪري وئي آهي. خيبرپختونخواه اسيمبليءَ ۾ خطاب ڪندي هن چيو ته اسان جو ملڪ نقصان ۾ آهي پر هي فائدي ۾ آهن، هنن جو ڪاروبار سون ۽ اسان جو مٽي ٿي وڃي ٿو. هن چيو ته هي چون ٿا ته اسان ادارن ۾ مداخلت نه ٿا ڪيون، سياحت ۾ برگيڊيئر سميت فوج جو هر ماڻهو مداخلت ڪري ٿو. هن چيو ته نگران حڪومت ۾ به پي ٽي ڊي سي تي هنن جو قبضو هو. هو هر هنڌ ڪاروبار ڪن ٿا، ڪاروبار سان هنن جو ڪهڙو ڪم آهي؟ ڪاروبار ته عوام جو ڪم آهي پر هتي گرين پاڪستان جي نالي تي هنن پنهنجا ڪاروبار کوليا آهن. عوام حڪومت کي ٽئڪس ڏئي ٿو پر هنن جي ٽئڪس جي ڪا خبر ئي ناهي. هنن کي به پنهنجي ڏنل ٽئڪس ظاهر ڪرڻ گهرجي.

ڪملا هيرس صدر ٿي ته اسرائيل تباهه ٿي ويندو: ڊونلڊ ٽرمپ

حڪومت مهانگائي جي ماريل عوام مٿان بجلي بم ڪيرائي ڇڏيو

سرڪار بجلي جي قيمت ۾ هڪ رپيا 74 پئسا في يونٽ واڌ ڪري ڇڏي

نيون قيمتون ڊسڪوز سميت ڪي اليڪٽرڪ صارف تي به لاڳو ٿينديون

اسلام آباد ( بيورو+م ڊ ) حڪومت بجلي مهانگي ڪري ڇڏي آهي. بجلي جي قيمت ۾ 1 رپيا 74 پئسا في يونٽ واڌ ڪئي /ڏسو صفحو 7 ڪالم 3
وئي آهي.حڪومت طرفان بجلي جي اگهن ۾ واڌ جو نوٽيفڪيشن جاري ڪيو ويو آهي، جنهن کانپوءِ قيمتن ۾ واڌ تي عمل ڪيو ويو آهي. بجلي جي اگهن ۾ هي نئون اضافو ٽه ماهي ايڊجسٽمينٽ طور ڪيو ويو آهي.نيون قيمتون ڊسڪوز سميت ڪي اليڪٽرڪ صارفين تي به لاڳو ٿينديون ۽ بجلي جي قيمتن ۾ اضافي سبب صارفين تي 43 ارب 23 ڪروڙ رپين جو اضافي بار پوندو. بجلي جي قيمتن ۾ واڌ سيپٽمبر، آڪٽوبر ۽ نومبر جي مهينن لاءِ لاڳو ٿيندو. ان کان اڳ نيپرا 6 سيپٽمبر تي ٽه ماهي ايڊجسٽمينٽ جو فيصلو وفاقي حڪومت کي موڪليو هو.

ڪراچي ۾پيٽرول پمپ کي باهه ، هڪ شخص فوت، 10 موٽرسائيڪل سڙي رک

واشنگٽن ( م ڊ ) اڳوڻي آمريڪي صدر ڊونلڊ ٽرمپ چيو آهي ته هيرس صدر ٿي ته اسرائيل تباهه ٿي ويندو. ڪملا هيرس چيو ته اسرائيل کي پنهنجي دفاع جو حق حاصل آهي، جڏهن ته منهنجو سمورو ڪيريئر اسرائيل جي حمايت ۾ گذريو آهي. آمريڪي صدارتي چونڊن کان اڳ صدارتي /ڏسو صفحو 7 ڪالم 6
اميدوارن ڊونلڊ ٽرمپ ۽ ڪملا هيرس وچ ۾ پهريون مباحثو ٿيو. ڊونلڊ ٽرمپ چيو ته گذريل ڪجهه سالن ۾ مهانگائي وڌي آهي جڏهن ته منهنجي حڪومت دوران آمريڪي خوشحال هئا.ڪملا هيرس چيو ته هوءَ هميشه وچولي طبقي لاءِ آواز اٿاريو آهي ، جڏهن ته ٽرمپ وٽ ڪوبه نئون منصوبو ناهي. اسان جي حڪومت اڳ ئي ان منصوبي تي ڪم ڪري رهي آهي جيڪو ٽرمپ ڏئي رهيو آهي.هن چيو ته ٽرمپ جو منصوبو رڳو اميرن لاءِ آهي ۽ ٽرمپ جي دور ۾ هر طرف افراتفري هئي. ٽرمپ اسان کي لاءِ مهانگائي ۽ ڏکيائيون ڇڏي ويو. ڊونلڊ ٽرمپ جو چوڻ هو ته ماڻهو مون کي بهترين پاليسي جو ڪريڊٽ ڏين ٿا ۽ اسان مهانگائي کي چڱيءَ طرح قابو ۾ رکيو آهي. هر روز لکين ماڻهو غير قانوني طور آمريڪا ۾ داخل ٿي رهيا آهن. ڪملا ۽ جو بائيڊن آمريڪا کي تباهي طرف وٺي وڃي رهيا آهن. هر ڪو ڄاڻي ٿو ته مون ٽيڪس ۾ گهٽتائي ڪئي آهي. ڪملا هيرس چيو ته ٽرمپ جمهوريت تي وڏو حملو ڪيو آهي. ننڍي ڪاروبار کي هٿي ڏيڻ منهنجو شوق آهي. ٽرمپ جي دور ۾ اسان واپاري جنگون ڏٺيون آهن ۽ ٽرمپ هميشه ارب پتي ماڻهن کي ٽيڪس کان بچايو. عوام چاهي ٿو ته آمريڪا کي متحد ڪيو وڃي.

ڪارساز حادثو، منشيات ڪيس ۾ دليل مڪمل، فيصلو محفوظ

شاهه فيصل ڪالوني ۾ باهه لڳڻ دڪانن ۽ رهائشي عمارتن کي به لپيٽ ۾ آڻي ڇڏيو

فائر برگيڊ جي 5 گاڏين باهه تي ضابطو آڻي ورتو، ڪيترائي دڪان پڻ متاثر

ڪراچي (حفيظ ڦلپوٽو) ڪراچي جي علائقي شاهه /ڏسو صفحو 7 ڪالم 2
فيصل ڪالوني نمبر 3 ۾ غير قانوني پيٽرول پمپ ۾ باهه لڳڻ سبب 3 ماڙ عمارت کي به لپيٽ هيٺ آڻي ڇڏيو ۽ واقعي ۾هڪ ڄڻو فوت ٿي ويو.رپورٽ مطابق ڪراچي جي علائقي شاهه فيصل نمبر 3 جي ويجهو هڪ دڪان ۾ باهه لڳي وئي، جنهن جلد ئي دڪانن ۽ رهائشي عمارتن کي به لپيٽ ۾ آڻي ڇڏيو.باهه لڳڻ سبب 10 کان وڌيڪ موٽرسائيڪلون سڙي رک ٿي ويون، جڏهن ته ڪيترائي دڪان پڻ متاثر ٿيا.فائر برگيڊ جي 5 گاڏين باهه وسائڻ جي عمل ۾ حصو ورتو ۽ ڪافي ڪوششن بعد باهه تي ضابطو آندوويوباهه لڳڻ کانپوءِ شاهه فيصل ڪالوني سميت لانڍي هائيڊرينٽ ۾ ايمرجنسي لاڳو ڪئي وئي آهي.سنڌ ريسڪيو 1122 جي اهلڪار حسن خان چيو آهي ته عمارت جي ڏاڪڻ مان 55 سالن جي شخص جو لاش هٿ آيو آهي. هن چيو ته عورتن ۽ ٻارن سميت 15 جي لڳ ڀڳ رهواسي عمارت جي ڇت تي چڙهي ويا ۽ سڀني کي بچايو ويو آهي.

هڪ لک 32 هزار 706 ايڪڙن تي فصلن کي نقصان پهتو : سرڪاري انگ اکر

ميرپورخاص ۾ زراعت تباهه ٿي وئي آهي، آفت سٽيل قرار ڏيو: آبادگار

ڪراچي (رپورٽر) ايڊيشنل ڊسٽرڪٽ اينڊ سيشن جج اوڀر جي عدالت ڪارساز حادثي جي مک جوابدار نتاشا جي منشيات واري ڪيس ۾ ڌرين جا دليل مڪمل ٿيڻ کان پوءِ فيصلو محفوظ ڪري ورتو آهي. فيصلو 13 سيپٽمبر تي ٻڌايو ويندو. ياد رهي ته جڊيشل مئجسٽريٽ اوڀر منشيات ڪيس ۾ ضمانت رد ڪري چڪي آهي.

بلديا سانحي کي 12 سال مڪمل، وڏي وزير پاران واقعي جي نندا

بلديا سانحي تي جيترو افسوس ۽ مذمت ڪجي گهٽ آهي: وڏو وزير

پاڪستان پيپلز پارٽي مظلوم شهيدن جي خاندانن سان گڏ آهي

ڪراچي(رپورٽر) وڏي وزير مراد علي شاهه بلديا ٽائون سانحي کي 12 سال مڪمل ٿيڻ تي پنهنجي پيغام ۾ چيو آهي ته بلديا ٽائون /ڏسو صفحو 7 ڪالم 1
سانحي تي جيترو افسوس ۽ مذمت ڪجي گهٽ آهي، 12 سال اڳ بلديا فيڪٽري کي باهه ڏئي 264 مزدورن کي شهيد ڪيو ويو هو.هن چيو ته سنڌ جي عوام هميشه دهشتگردي خلاف آواز اٿاريو آهي، پاڪستان پيپلز پارٽي مظلوم شهيدن جي خاندانن سان گڏ آهي.وڏي وزير اهو پڻ چيو ته اهڙن شرپسندن خلاف متحد آهيون ۽ قانون لاڳو ڪندڙ ادارا انهن شرپسندن خلاف ڪارروائي جاري رکندا.

پي آءِ اي نجڪاري، ملازم نه ڪڍڻ جي شرط تي ڪمپنين کي اعتراض

ڪمپنين ملازم نه ڪڍڻ جي شرط ۾ نرمي جو مطالبو ڪري ڇڏيو

ادارو خانگائڻ جو ڪم آخري مرحلي ۾، آڪٽوبر ۾ واڪ گهرائڻ جو امڪان

پي آءِ اي ملازمن جي قابليت ۽ تجربي کي ڏسندي پاڻ فيصلو ڪبو: ڪمپنيون

اسلام آباد(م ڊ) پاڪستان انٽرنيشنل ايئر لائنز (پي آءِ اي) جي نجڪاري جو عمل آخري مرحلي ۾ داخل ٿي ويو آهي. ذريعن /ڏسو صفحو 7 ڪالم 2
موجب نجڪاري ۾ شامل ڪمپنين ايئر لائينز جي اثاثن، جهازن ۽ انساني وسيلن جي رڪارڊ جي جاچ مڪمل ڪري ورتي آهي. ذريعن جو چوڻ آهي ته پي آءِ اي جي نجڪاري لاءِ واڪ آڪٽوبر ۾ طلب ڪيو ويندو. ذريعن موجب ڪمپنين حڪومت کي درخواست ڪئي آهي ته پي آءِ اي ملازمن کي 3 سالن تائين برطرف نه ڪرڻ جي شرط ۾ نرمي ڪئي وڃي. ذريعن جو چوڻ آهي ته ڪمپنين جو خيال آهي ته پي آءِ اي ملازمن جي قابليت ۽ تجربي کي ڏسندي فيصلو ڪندي. ذريعن جو چوڻ آهي ته ڪمپنين حڪومت کان مطالبو ڪيو آهي ته برطانيه ۽ يورپ جا بند رستا بحال ڪيا وڃن، ڊي جي سي اي اي ۽ پرڏيهي وزير برطانوي ۽ يورپي اختيارين سان اڏامون بحال ڪرڻ لاءِ ڳالهايو آهي ۽ اميد آهي ته پي آءِ اي جلد برطانيه واپس ايندي. ۽ يورپي ملڪن ڏانهن اڏامون بحال ڪيون وينديون.

قاضي فائز لاءِ هاڻ امتحان آهي،عزت بچائي يا مدي ۾ واڌ وٺي: شاهد خاقان

نام نهاد جمهوري حڪومت جي موجودگي ۾ اڄ ڪارا قانون ٺاهيا پيا وڃن

اها ڪهڙي جمهوريت آهي جو حڪومت پاڻ گهيري هيٺ آهي

اسلام آباد ( بيورو+م ڊ ) اڳوڻي وزيراعظم شاهد خاقان عباسي چيو آهي ته چيف جسٽس قاضي فائز عيسيٰ لاءِ هاڻ امتحان آهي، عزت بچائي يا واڌ وٺي، هن چيو آهي ته اسپيڪر کي پارليامينٽ مان گرفتارين جو معاملو استحقاق ڪميٽي حوالي ڪرڻ گهرجي ها، ڇاڪاڻ ته پارليامينٽ جو استحقاق مجروح ٿيو آهي ، شاهد خاقان عباسي چيو آهي ته ملڪ جي بدقسمتي آهي ته اڄ نام نهاد جمهوري حڪومت جي موجودگي ۾ ڪارا قانون ٺاهيا پيا وڃن جيڪي مارشل لا جي بدترين دور ۾ به نه هئا. اسلام آباد ۾ پريس ڪانفرنس ڪندي شاهد خاقان عباسي چيو ته حڪومت /ڏسو صفحو 7 ڪالم 4
جلسي لاءِ انڌا ۽ ڪارا قانون ٺاهي رهي آهي، حڪمرانن اسلام آباد ۾ عوام جي فري اسيمبلي جي آئيني حق کي ختم ڪري ڇڏيو آهي، هن چيو ته اڄ پاڪستان ۾ جمهوريت نه پر آمريت آهي، اسان، قومي اسيمبلي ۽ سينيٽ جا ميمبر هڪ ايس ايڇ او جي مار آهيون،

پينشن ضابطن ۾ترميمون، فيملي پينشن 10 سالن تائين محدود

ريٽائرڊ ملازمن جي وفات کان پوءِ مدو 10 سالن لاءِ مقرر ڪيو ويو

هٿياربند فوجن ۽ سول آرمڊ فورسز جي فيملي پينشن ۾ 50 سيڪڙو واڌ

اسلام آباد ( بيورو+م ڊ ) پينشن ضابطن ۾ اهم ترميمون ڪيون ويون آهن، فيملي پينشن 10 سالن تائين محدود ڪئي وئي، جڏهن ته رضاڪارانه طور رٽائرمينٽ وٺندڙ تي ڏنڊ وڌو ويندو. ذريعن موجب وفاقي حڪومت رٽائرڊ ملازمن جي فوتگي کانپوءِ فيملي پينشن جو مدو 10 سال مقرر ڪري ڇڏيو آهي، جڏهن ته رٽائرڊ ملازمن جي پينشن جي ادائيگي جي بل جو وڌندڙ بار گهٽائڻ لاءِ اسپيشل فيملي پينشن جو مدو 25 سال مقرر ڪيو ويو آهي.ذريعن جو چوڻ آهي ته فوت ٿيل رٽائرڊ ملازم جي فيملي پينشن جو حقدار ٻار معذور يا خاص ٻار جي صورت ۾ سڄي زندگي فيملي پينشن حاصل ڪندو.ذريعن /ڏسو صفحو 7 ڪالم 3
جو چوڻ آهي ته پي اينڊ پينشن ڪميشن 2020ع جي سفارشن ۾ ترميم ڪئي وئي آهي، شهيدن جي فيملي پينشن کي وڌائي 25 سال ڪيو ويو آهي،آرمڊ فورسز ۽ سول آرمڊ فورس لاءِ فيملي پينشن ۾ 50 سيڪڙو واڌ ڪئي وئي آهي،

سنڌ ٽيڪسٽ انتظاميا پاران درسي ڪتاب پهچائڻ وارو ڪم مڪمل ڪرڻ جي دعويٰ

تاريخ ۾ پهريون ڀيرو شفاف طريقي سان ڪتاب پهچايا ويا: چيئرمين سنڌ ٽيڪسٽ

نوابشاهه/قاضي احمد(نمائندا)نوابشاهه تعلقي ٿاڻي جي حد ڳوٺ باغ زرداري ۾ ڪار سوار هٿياربندن دادلو زرداري جي گهر ۾ داخل ٿي ھٿيارن جا منهن کولي ڇڏيا، جنهن جي نتيجي ۾ دادلو زرداري سندس زال ثانيا زرداري ۽ /ڏسو صفحو 7 ڪالم 3
سندس امڙ شريفان ٿڏي تي قتل ٿي ويا، وارثن قاضي احمد- نوابشاهه روڊ ارباب اسٽاپ وٽ لاش رکي روڊ بند ڪري ڇڏيو. مقتول جي وارثن راھب زرداري ۽ ٻين ميڊيا سان ڳالهائيندي چيو ته اسان جو نظير زرداري، پنهل زرداري ۽ شريف زرداري وارن سان سڱاوتي تڪرار ھلندڙ هيو ان سلسلي ۾ اسان پنهنجي نيڪ مردن ڏانهن ٺاھ لاءِ ڪيترائي ڀيرا وياسين پر ڪنھن به اسان جو مسئلو حل نه ڪيو جنهن کانپوءِ اهڙو دردناڪ واقعو پيش آيو آهي.

اسلام آباد،لاهور،پشاور سميت ملڪ جي مختلف شهرن ۾ زلزلي جا لوڏا

اسلام آباد ( بيورو+م ڊ ) اسلام آباد، لاهور، پشاور سميت ملڪ جي مختلف شهرن ۾ زلزلي جا لوڏا محسوس ڪيا ويا آهن، زلزلي جي شدت 5.7 رڪارڊ ڪئي وئي.لاهور، ملتان، فيصل آباد، ميانوالي، بکر، ڪماليا، /ڏسو صفحو 7 ڪالم 6
خانيوال، بلوال، چنيوٽ، حافظ آباد، ٽوبا ٽيڪ سنگهه، گجرات، سرگوڌا ۽ جهنگ ۾ زلزلي جا لوڏا محسوس ڪيا ويا.ان کان علاوه ساهيوال، چيچا وطني، بوريوالا، ڦل نگر، حجره شاهه مقيم، شاهه ڪوٽ، سانگلا هيل، تله گنگ ۽ چڪوال ۾ به زلزلي جا لوڏا محسوس ڪيا ويا.خيبرپختونخواهه ۾ پشاور، اتر وزيرستان، ڊي آءِ خان، لڪي مروت، سوات، شانگلا، بونير، لوئر دير، مالاڪنڊ، ٽانڪ ۽ چترال ۾ به زلزلي جا لوڏا محسوس ڪيا ويا. زلزلي سبب ماڻهن ۾ خوف ۽ حراس پکڙجي ويو، ڪلمه طيبه پڙهندي گهرن کان ٻاهر نڪري آيا. زلزلي مرڪز موجب زلزلي جا لوڏا رات 12 لڳي 28 منٽن تي محسوس ڪيا ويا. ريڪٽر اسڪيل تي زلزلي جي شدت 5.7 هئي ۽ ان جي گهرائي 10 ڪلوميٽر هئي جڏهن ته زلزلي جو مرڪز ڊي جي خان جي ويجهو هو.

پارليامينٽ تي حملو برداشت نه ٿو ڪري سگهجي: محمود اچڪزئي

اسلام آباد (م ڊ) پشتونخوا ملي عوامي پارٽي جي سربراهه محمود خان اچڪزئي چيو آهي ته علي امين گنڊاپور جي ڳالهين جو بهانو بڻائي پارليامنٽ تي حملي ڪرڻ /ڏسو صفحو 7 ڪالم 2
برداشت ڪرڻ جهڙو عمل ناهي. قومي اسيمبليءَ جي اجلاس ۾ ڳالهائيندي محمود اچڪزئي چيو ته ٻٽن ٻڌل ماڻهن جو پارليامنٽ تي حملو قبول نه ٿو ڪري سگهجي، آئين جي بالادستي لاءِ توهان سان گڏ هر حد تائين وينداسين. هن چيو ته جلسي ۾ جيڪو ڪجهه به غلط ٿيو، ان جو مطلب اهو ناهي ته توهان پارليامنٽ تي حملو ڪري ڏيو، پارليامنٽ جي بالادستي ۽ ادارن کي دائري ۾ رکڻ لاءِ حڪومت جيڪو ڪجهه ڪندي ان سان گڏ آهيون.

نوابشاهه:قتل ٿيلن جا لاش رکي وارث احتجاج ڪري رهيا آهن

نئين ديري جي ڪچي ۾ فائرنگ، هڪ نوجوان قتل، ٻيو زخمي

ڪيٽي ممتاز ٿاڻي جي حد ۾ گلزار پٽ سونل ۽ عرفان کهڙو زخمي ٿي پيا

واقعي جو ڪارڻ ڀٽا - کهڙا تڪرار آهي، وڌيڪ جاچ ڪري رهيا آهيون: پوليس

وفاقي اردو يونيورسٽيءَ ۾ ملازمن جي احتجاج تي بندش

ڪراچي (رپورٽر)وفاقي اردو يونيورسٽي ۾ ملازمن جي پگهارن، پينشن، برطرف ڪيل ملازمن جي احتجاج کي روڪڻ لاءِ آفيس آرڊر جاري ڪيو ويو آهي. يونيورسٽيءَ جي وقتي رجسٽرار ثمرہ ضمير پاران جاري ڪيل ليٽر ۾ چيو ويو آهي ته وفاقي /ڏسو صفحو 7 ڪالم 6
اردو يونيورسٽي جي وي سي جي حڪم تي اداري جي سمورن ملازمن کي پنهنجي پنهنجي شعبن ۾ فرض سرانجام ڏيڻ جي هدايت ڪئي وئي آهي. يونيورسٽيءَ اندر تعليمي ماحول کي متاثر ڪرڻ واري ڪنهن به سرگرميءَ جي اجازت نه ڏني ويندي. جيڪڏهن ڪو ملازم ڊيوٽي وقت آفيس مان غير حاضر رهيو يا سرڪاري ڊيوٽي کان سواءِ ڪنهن به سرگرميءَ ۾ ملوث ڏٺو ويو ته ان جي لاڳاپيل ڏينهن جي پگهار مان ڪٽوتي ڪئي ويندي. يونيورسٽي اندر شاگردن، حاضر سروس ۽ رٽائرڊ ملازمن کان سواءِ غير واسطيدار ماڻهن جي داخلا تي سختي سان پابندي آهي، نان ٽيچنگ ملازمن موجب هاڻي ميڊيا جي به يونيورسٽيءَ ۾ داخلا تي پابندي هوندي.

نئون ديرو(رپورٽ: محمد علي جروار) نئين ديري ڀرسان ڪيٽي ممتاز ٿاڻي جي حد ڪچي واري علائقي ۾ نامعلوم هٿياربندن /ڏسو صفحو 7 ڪالم 4
جي فائرنگ ۾ مٺو کهڙي ڳوٺ جا رهواسي 24 ورهين جو گلزار مارجي ويو ۽ سندس سئوٽ 26 ورهين جو عرفان پٽ خدابخش کهڙو زخمي ٿي پيو. واقعي جي اطلاع تي نوجوانن جا وارث ۽ پوليس پهچي ويا، زخمي عرفان کهڙو ٻڌايو ته جهنگ مان ڪاٺيون ڪري واپس اچي رهيا هئاسين ته گهاٽي جهنگ ۾ لڪيل ڀٽا برادري جي هٿياربندن فائرنگ ڪري ڏني. ٻئي طرف ڊي ايس پي نئون ديرو نثار بروهي ٻڌايو ته واقعي جو ڪارڻ ڀٽا - کهڙا تڪرار آهي، وڌيڪ جاچ ڪري رهيا آهيون جيڪو به ملوث هوندو انهن خلاف ڪارروائي ڪئي ويندي.

چوهاڻ برادري جي 3 ماڻهن جي قتل جو ڊي آءِ جي سکر نوٽيس ورتو

تماچاڻي ٿاڻي تي مقرر ايس ايڇ او غلام حبيب گوپانگ معطل

ڪيس داخل ڪرڻ لاءِ وارثن جي انتظار ۾ آھيون، قاتل گرفتار ٿيندا: پوليس

سکر(رپورٽ: شفيع محمد ابڙو)سکر جي تماچاڻي ٿاڻي جي حد ۾ ھٿياربندن پاران چوھاڻ برادري جي ٽن ڄڻن کي قتل ڪرڻ واري معاملي /ڏسو صفحو 7 ڪالم 3
تي ڊي آءِ جي سکر پير محمد شاھه نوٽيس وٺندي ايس ايڇ او تماچاڻي جي نوڪري چٽ ڪري ڇڏي، ڊي آئي جي سکر ايس ايڇ او تماچاڻي انسپيڪٽر غلام حبيب گوپانگ کي رورٽ ڪندي سب انسپيڪٽر ڪري سسپينڊ ڪندي کيس بغير اجازت جي ڊي آئي جي آفيس کان ٻاھر وڃڻ تي پابندي مڙھي ڇڏي. تماچاڻي ٿاڻي تي اڳوڻي ايس ايڇ او حبيب گوبانگ جي ھٽڻ بعد سيد اميد علي شاهه کي نئون ايس ايڇ او مقرر ڪيو ويو آھي ،رابطي تي وڏي منشي محمد نواز سھتو ٻڌايو ته ڪيس داخل ڪرڻ لاءِ وارثن جي انتظار ۾ آھيون جيئن ئي وارث ايندا ڪيس داخل ڪري وڌيڪ ڪاروائي شروع ڪئي ويندي، ٻئي طرف مقتولن جي وارثن جو چوڻ آھي ته جتوئي برادري جي ڏوهارين جي مارجي وڃڻ سان اسان جو ڪو به تعلق ناھي جتوئي برادري بناجواز اسان جي ٽن ڄڻن کي قتل ڪري ظلم ڪيو آھي. ياد رھي ته ڪجھه وقت اڳ تماچاڻي ٿاڻي جي حد ۾ ٻه ڏوھاري مارجي ويا ھئا جنھن ۾ تماچاڻي پوليس مقابلو ڏيکاريو ھو جڏھن ته مارجي ويل جتوئي برادري جي ڏوهارين پاران بدلي ۾ چوھاڻ برادري جي ٽن ڄڻن کي گذريل رات شھر کان واپس گھر ايندي رستي ۾ فائرنگ ڪري قتل ڪرڻ بعد فرار ٿي ويا.

سپريم ڪورٽ کي پنهنجي حڪم تي عملدرآمد ڪرائڻ جو اختيار نه آهي: چيف جسٽس

حڪومت ڊيم فنڊ ۾ جمع ٿيل رقم سپريم ڪورٽ کان گهري ورتي

ڀاشا ۽ مهمند ڊيم بابت ٻڌڻي دوران حڪومت رقم حاصل ڪرڻ بابت ڌار درخواست داخل ڪرائي

سپريم ڪورٽ جي نگراني ۾ اڪائونٽ کوليو ويو، ويهه ارب رپيا ڊيم فنڊ ۾ موجود آهن: واپڊا

رقم سپريم ڪورٽ جي اڪائونٽ ۾ رکجي يا نه؟ طئي ڪنداسين،عملدرآمد بئنچ جو اختيار آئين ۾ ڪٿي آهي؟ : جسٽس فائز

عدالت ايندڙ ٻڌڻي تي اڳوڻي اٽارني جنرل خالد جاويد، اڳوڻن عدالتي مددگارن کي به طلب ڪري ورتو

اسلام آباد ( م ڊ ) وفاقي حڪومت سپريم ڪورٽ کان ڊيمز فنڊ ۾ جمع ٿيل رقم گهري ورتي. ديامر ڀاشا ۽ مهمند ڊيم فنڊ بابت ڪيس جي ٻڌڻي چيف جسٽس پاڪستان جي سربراهي ۾ سپريم ڪورٽ جي چار رڪني /ڏسو صفحو 7 ڪالم 4
بئنچ ڪئي، بئنچ ۾ جسٽس نعيم اختر افغان، جسٽس عرفان سعادت ۽ جسٽس شاهد بلال پڻ شامل هئا. ٻڌڻي دوران ايڊيشنل اٽارني جنرل عامر رحمان چيو ته اسان هڪ ڌار درخواست داخل ڪئي آهي، ڊيمز فنڊ جا پئسا وفاق ۽ واپڊا کي ڏنا وڃن، سپريم ڪورٽ جي نگراني ۾ اسٽيٽ بئنڪ اڪائونٽ کوليو هو. چيف جسٽس قاضي فائز عيسيٰ پڇاڻو ڪيو ته ڊيمز فنڊز ۾ ڪيترا پئسا آهن، جنهن تي واپڊا جي وڪيل چيو ته اٽڪل ويهه ارب رپيا ڊيم فنڊ ۾ موجود آهن. جسٽس قاضي فائز عيسيٰ سوال ڪيو ته اِهو ڪيس شروع ڪيئن ٿيو؟ جنهن واپڊا جي وڪيل ٻڌايو ته ته سپريم ڪورٽ واپڊا جي ٻڌڻي هيٺ ڪيسن دوران 2018 ۾ پاڻمرادو نوٽيس ورتو هو، سپريم ڪورٽ جي ڊيم فنڊ عملدرآمد بئنچ 17 ٻڌڻيون ڪيون. چيف جسٽس پڇاڻو ڪيو ته واپڊا جا ٻيا به ڪيئي منصوبا هوندا، ڇا سپريم ڪورٽ واپڊا جي هر منصوبي جي نگراني ڪندي آهي؟ واپڊا جي وڪيل عدالت کي ٻڌايو ته ڊيمن جي اڏاوت واري معاملي تي پرائيويٽ ڌرين وچ ۾ به تڪرار هئا. سپريم ڪورٽ ديامر ڀاشا ۽ مهمند ڊيم فنڊز ڪيس جي ٻڌڻي ٽن هفتن لاءِ ملتوي ڪندي چيو ته اِهو مناسب آهي اڳوڻو اٽارني جنرل خالد جاويد ۽ انور منصور کي مدد لاءِ طلب ڪيو وڃي، ڊيم فنڊ ڪيس جي عدالتي مددگار مخدوم علي به مدد لاءِ ايندڙ ٻڌڻي تي پيش ٿئي. عدالتي حڪم نامي ۾ چيف جسٽس لکيو ته ڊيم فنڊ جي رقم سپريم ڪورٽ جي اڪائونٽ ۾ رکڻي آهي يا نه؟ ڪيس ۾ طئي ڪنداسين، عملدرآمد بئنچ جو اختيار آئين ۾ ڪٿي لکيل آهي؟ سپريم ڪورٽ کي پنهنجي حڪم تي عملدرآمد ڪرائڻ جو اختيار نه آهي. جسٽس عرفان سعادت جو چوڻ هوته پهريان پنج رڪني بئنچ ڪيس ٻڌي چڪي آهي، اسان جي بئنچ چار رڪني آهي، جنهن تي چيف جسٽس چيو ته پريڪٽس اينڊ پروسيجر ڪميٽي چار رڪني بئنچ جي آڏو ڪيس مقرر ڪرڻ جي منظوري ڏني هئي، اسان نظرثاني ناهيون ڪري رهيا، جيڪڏهن ضرورت پئي ته پنج رڪني بئنچ به ٺاهي سگهون ٿا.

چين منصوبا مڪمل نه ڪرڻ تي ناخوش، سي پيڪ ٽو جي دعوي' ڪوڙي نڪتي

اڪانامڪ زون جي 36 منصوبن مان رڳو 9 رٿائن جو ٻه کان ٽي سيڪڙو ڪم ٿي سگهيو

رڳو گوادر پورٽ جو ڪم پورو ٿي چڪو، چين کي ورڪرن جي سيڪيورٽي جو وڏو خطرو

چيني بئنڪن کان وياج تي ورتل 25 ارب ڊالر قرض به پاڪستان جي ڳچيءَ ۾ پئجي ويو

2لک 80 هزار ايڪڙن کان وڌيڪ تي بيٺل فصل تباهه ٿيا آهن: جاويد جوڻيجو

آفت سٽيل قرار ڏئي ڍل ۽ زرعي قرض معاف ڪريو: آبادگار حاجي عمر ٻگھيو

ميرپورخاص (رپورٽ: صالح اوٺو) برساتن سبب سنڌ ۾ ٿيل فصلن جي نقصانن جي حوالي سان حڪومت پاران ڪيل سروي بابت رپورٽ /ڏسو صفحو 7 ڪالم 7
جاري ڪئي ويئي آهي، سروي رپورٽ ۾ ميرپورخاص ضلع جي ستن مان 6هن تعلقن تعلقي ڊگھڙي ۾ 21هزار 462 ايڪڙن، تعلقه حسين بخش مري ۾ 13 هزار 487 ايڪڙن، تعلقي جھڏو ۾ 24 هزار 323 ايڪڙن، تعلقي ڪوٽ غلام محمد ۾ 30 هزار 830 ايڪڙن، تعلقي شجاع آباد ۾ 15 هزار 565 ايڪڙن ۽ تعلقي سنڌڙي ۾ 27 هزار 39 ايڪڙ ايراضي سميت ضلع جي هڪ لک 32 هزار 706 ايڪڙن تي خريف جي بيٺل فصلن کي سخت نقصان پهتو آهي، جنهن ۾ ڦٽيون، ڪمند، مرچون ۽ ٻيا فصل شامل آهن.ٻي پاسي آبادگارن سروي رپورٽ کي رد ڪندي رپورٽ ۾ زرعي نقصانن جا صحيع انگ اکر جاري ڪرڻ جو مطالبو ڪيو آهي، رابطو ڪرڻ تي فارمرز آرگنائزيشن ڪائونسل سنڌ جي چيئرمين ۽ ڊسٽرڪٽ ڪائونسل ميرپورخاص جي ميمبر جاويد جوڻيجو چيو ته سرڪار پاران جاري ڪيل انگ اکرن ۾ وڏي هيرا ڦيري ڪري آبادگارن سان ماٽيلي ماءُ وارو سلوڪ ڪرڻ جي ڪوشش ڪئي وئي آهي، ضلعي ۾ 2 لک 80 هزار ايڪڙن کان وڌيڪ تي بيٺل فصل تباهه ٿيا آهن، ڪامورن پاران آفيسن ۾ ويهي رپورٽ تيار ڪري موڪلڻ جو پراڻو رواج بڻيل آهي، اصل انگ اکر انهي کان ٻيڻ ٽيڻ تي آهن، آبادگار اڳواڻن چيو ته موجوده حالتن ۾ مٿين مهيني ۾ شروع ٿيندڙ ڪڻڪ جي آڳاٽي پوکائي ٿيندي نظر نه پئي اچي جنهن سان ايندڙ سال ڪڻڪ جو بحران پيدا ٿيڻ جا وڏا امڪان آهن، فارمرز آرگنائزيشن ڪائونسل جي چيئرمين جاويد جوڻيجو ۽ سنڌ آبادگار بورد جي ضلعي صدر حاجي عمر ٻگھيو مطالبو ڪيو ته ڪامورن جي نااهلي سبب جاري ٿيل غلط انگ اکرن کي درست ڪري ميرپورخاص ضلع کي آفت سٽيل ضلعو قرار ڏئي آبادگارن جي ڍل ۽ زرعي قرض معاف ڪري آبادگارن جي سهائتا ڪئي وڃي.

دعا ڀٽو شادي جي 7سالن بعد حليم عادل شيخ کان ڌار ٿي وئي

ڌرين ۾ اڳڀرائي جون ڪوششون ناڪام ٿي ويون آهن: عدالت

حليم عادل کي ٻارڙي جي خرچ لاءِ 24 هزار رپيا ماهوار ادا ڪرڻ جو حڪم

ڪراچي (رپورٽر)سول جج جڊيشل مئجسٽريٽ اولهھ جي عدالت ۾ اڳوڻي ايم پي اي طاهره عرف دعا ڀٽو 7 سالن کانپوءِ پي ٽي آءِ اڳواڻ حليم عادل شيخ کان ڌار ٿي وئي، عدالت چيو ته ڌرين ۾ اڳڀرائي جون ڪوششون ناڪام ٿي ويون آهن. عدالت حليم عادل شيخ کي ٻارڙي جي خرچ لاءِ 24 هزار رپيا ماهوار ادا ڪرڻ جو حڪم ڏئي ڇڏيو. عدالت ٻارن جي خرچ واري /ڏسو صفحو 7 ڪالم 2
ڪيس جي وڌيڪ ٻڌڻي 21 سيپٽمبر تائين ملتوي ڪري ڇڏي. درخواستگذار پنهنجي موقف ۾ چيو ته حليم عادل شيخ خرچ نه ڏئي رهيو هو، حليم عادل شيخ سان گڏ رهڻ نٿي چاهيان.

ڪورنگي ۾ ڪيميڪل فيڪٽريون قائم ڪرڻ خلاف درخواست

ڪراچي (رپورٽر) سنڌ هاءِ ڪورٽ ۾ ڪورنگي جي رهواسي جهانگير راڄپر پاران رهائشي علائقن ۾ ڪيميڪل فيڪٽريون قائم ڪرڻ خلاف داخل درخواست تي ٻڌڻي ٿي. عدالت ڪي ايم سي، ايس سي بي اي ۽ ٻين کي نوٽيس جاري ڪندي /ڏسو صفحو 7 ڪالم 6
ايندڙ ٻڌڻي تي جواب طلب ڪري ورتو . درخواستگذار جي وڪيل جو چوڻ آهي ته ڪورنگي جي رهائشي علائقن ۾ ڪيميڪل فيڪٽريون قائم ڪيون ويون آهن، جنهن سبب بيماريون پکڙجي رهيون آهن ۽ آب ھوا به خراب ٿي وئي آهي، رهائشي علائقي ۾ واپاري سرگرميون غير قانوني آهن.

باجوڙ ۾ پوليو ٽيم تي فائرنگ، پوليو ورڪر ۽ پوليس اهلڪار شهيد

باجوڙ ( م ڊ ) خيبرپختونخواهه جي ضلعي باجوڙ ۾ پوليو ٽيم تي فائرنگ جي نتيجي ۾ هڪ پوليس اهلڪار ۽ هڪ پوليو ورڪر مارجي ويو.رپورٽ موجب فائرنگ جو واقعو باجوڙ جي علائقي سلرزئي ۾ پيش آيو، پوليس جو چوڻ آهي ته /ڏسو صفحو 7 ڪالم 8
سلرزئي ۾ پوليو ٽيم تي اڻڄاتل هٿياربندن فائرنگ ڪئي.حادثي ۾ فوت ٿيلن جا لاش هيڊڪوارٽر اسپتال منتقل ڪيا ويا آهن.پوليس موجب جوابدارن جي گرفتاري لاءِ علائقي ۾ سرچ آپريشن ڪيو پيو وڃي.

2ڪروڙ 43 لک 51 هزار 475 ڪتاب ٻارڙن تائين پهچايا ويا آهن

ڪتابن جي ورهاست مڪمل ٿيڻ کانپوءِ جائزو وٺڻ لاءِ ٽيم دورا ڪري رهي آهي

ڪراچي ( رپورٽر) سنڌ ٽيڪسٽ بڪ بورڊ ڄامشورو جي چيئرمين عبدالعليم لاشاري جو چوڻ آهي ته سنڌ جو وڏو وزير سيد مراد علي شاهه ۽ /ڏسو صفحو 7 ڪالم 2
تعليم وارو وزير سيد سردار علي شاهه '' پڙهندي سنڌ ته وڌندي سنڌ '' جي سري هيٺ هر ٻار کي تعليم ڏيارڻ لاءِ مڪمل ڪوششون ڪري رهيا آهن ۽ هر ٻار تائين مفت درسي ڪتاب پهچائڻ واري عمل دوران مسلسل رابطي ۾ آهن. چيئرمين عبدالعليم لاشاري جو چوڻ آهي ته هن سال تاريخ ۾ پهريون ڀيرو شفاف نموني سان وقت سر ڪتابن جي ورهاست وارو عمل مڪمل ڪري چڪا آهيون، جنهن تحت 44 لک 53 هزار 686 ڪتابن جا سيٽ ڇپايا ويا، جنهن ۾ 2 ڪروڙ 43 لک 51 هزار 475 ڪتاب شامل آهن، اهي وقت سر ٻارڙن تائين پهچايا ويا آهن. هن چيو ته سنڌ جي سرڪاري اسڪولن، سنڌ ايجوڪيشن فائونڊيشن جي اسڪولن سميت ڪراچي ميونسپل ڪارپوريشن ۾ ڪتابن جي ورهاست وارو عمل مڪمل ٿيڻ کانپوءِ اسان جي ٽيمن درسي ڪتابن لاءِ جوڙيل ويئر هائوسز ۽ سنڌ جي اسڪولن جا روز جي بنياد تي دورا شروع ڪيا ۽ مفت درسي ڪتاب پهچائڻ واري ڪم جو جائزو ورتو آهي ۽ اهڙو سلسلو اڃا تائين جاري آهي، جتي جتي ڪتابن جي وڌيڪ ضرورت پئجي رهي آهي اسان اتي به ڪتاب پهچائي رهيا آهيون، ڇاڪاڻ ته سنڌ جا ٻار تعليم پرائيندا ته سنڌ اڃا وڌيڪ ترقي ڪندي ۽ اڳتي وڌندي.

سمنڊ ۾ پاڻي ذيان ٿيڻ واري ڳالهه بي بنياد ۽ ڪوڙي آهي: عوامي تحريڪ

91ع ٺاهه موجب ڊيلٽا کي پاڻي ئي نٿو ملي، سمنڊ زمينون ڳڙڪائي رهيو آهي

ڪارپوريٽ فارمنگ سنڌ جي زراعت کي تباهه ڪرڻ وارو منصوبو آهي

حيدرآباد (پ ر) عوامي تحريڪ جي مرڪزي آرگنائيزر ايڊووڪيٽ وسند ٿري، مرڪزي اڳواڻ نور احمد ڪاتيار، ايڊووڪيٽ /ڏسو صفحو 7 ڪالم 1
اسماعيل خاصخيلي ۽ حسين سومرو پنهنجي گڏيل پريس بيان ۾ چيو آهي ته سمنڊ ۾ پاڻي ضايع ٿيڻ واري وفاقي حڪومت جي ڳالهه بي بنياد ۽ ڪوڙي آهي، 91 ٺاهه موجب ڊيلٽا کي گهرج موجب پاڻي نٿو ملي جنهنڪري سنڌ جي لکين ايڪڙ زمين سمنڊ ڳڙڪائي ويو آهي. جنهن ۾ ضلعي ٺٽي، سجاول ۽ بدين جي سامونڊي ڪنارن وارا ڪيترائي ڳوٺ شامل آهن. سنڌ جا هزارين ماڻهو بي زمين، ٻي گهر ۽ دربدر ٿيا آهن. اهو سلسلو تيزي سان جاري آهي. هنن وڌيڪ چيو ته وفاق ارسا ايڪٽ ۾ ترميم ڪري نوان ڊيم ۽ ڪينال ٺاهڻ چاهي ٿي. سنڌ جي حصي جو 90 سيڪڙو کان وڌيڪ پاڻي اڳ ۾ ئي پنجاب جا حڪمران زبردستي کڻي ويا آهن. مٿان وري ڪارپوريٽ فارمنگ لاءِ نوان ڊيم ۽ ڪينال ٺاهي سنڌ کي مڪمل طور تباهه ۽ برباد ڪرڻ جي سازش ڪئي پئي وڃي.

پ پ زمينون ۽ پاڻي وڪرو ڪري ڇڏيو آهي: زين شاهه

هن وقت سڀ کان ضروري اهو آھي ته ڪرپٽ ٽولي مان جان ڇڏايون

سياسي يتيمن ماروئڙن جو جيئڻ جنجال ڪري ڇڏيو آھي

سيٺارجا (ن ع آ)سنڌ يونائيٽڊ پارٽي جي مرڪزي صدر سيد زين شاھه سيٺارجا ۾ ورڪر ڪنويشن کي خطاب ڪندي چيو ته پ پ /ڏسو صفحو 7 ڪالم 4
حڪومت سنڌ جون سون جهڙيون زمينون ۽ گرين پاڪستان جي نالي تي سنڌ جو پاڻي اقتدار عيوض وڪرو ڪري ڇڏيو آھي. هن وقت سڀ کان ضروري اهو آھي ته گڏجي ڪرپٽ ٽولي مان جان ڇڏايون، هن جي لاءِ سنڌ يونائيٽڊ پارٽي جا هٿ مضبوط ڪيو، سنڌ اندر سياسي يتيمن جي ٽولي لٽ مار ڪري ماروئڙن جو جيئڻ جنجال ڪري ڇڏيو آھي. ورڪر ڪنويشن کي مرڪزي نائب صدر روشن ٻرڙو، جنرل سيڪريٽري جڳديش آهوجا، جماعت اسلامي جي مرڪزي ڊپٽي جنرل سڪريٽري ممتاز حسين سهتو، سکر ڊويزن جي صدر بشير احمد لنڊ، فياض خمساڻي، رسول بخش سهتو مورند ميرواهي، ذوالفقار سومرو سميت ٻين اڳواڻن خطاب پڻ ڪيو.

اسلام آباد (امتياز گل) چين - پاڪستان معاملن تي گهري نظر رکندڙ ۽ سي پيڪ جي هڪ ٿنڪ ٽينڪ ۾ شامل ماهر ڊاڪٽر حسنين جاويد چيو آهي ته چين سي پيڪ تحت پهريان توانائي، ٻيو مواصلات ۽ ٽيون فائبر آپٽيڪل وڇائڻ جا منصوبو ٺاهيا پر بدقسمتيءَ سان پاڪستان انهن جي سوچ کي سمجهڻ جي ئي ڪوشش نه ڪئي. دنيا جا ملڪ ون بيلٽ ون روڊ منصوبي مان وڏو فائدو ورتو آهي پر پاڪستان ان کي سنجيده ئي نه ورتو. ان رٿا کي ڀوڳ سمجهي ان ۾ مالي بدعنواني ڪئي. هنن سمجهيو ته اسان کي خيرات ملي رهي آهي. هن چيو ته ملڪ تي هن وقت 133 بلين ڊالرز جو قرض آهي. ملڪي قرض 2.5 کرب رپين تائين پهچي چڪو آهي. ملڪ وڏي مصيبت ۾ آهي. آءِ پي پيز جو مسئلو ڪڏھن حل ئي نه ٿو ٿي سگهي. اهي ڪمپنيون ملڪ کي لٽي رهيون آهن. گوادر پورٽ سڄو چين ٺاهيو آهي، ان ۾ پاڪستان جو ڪو به ڪردار ناهي، ليبر، پئسا، مشينري ۽ ٻيون شيون چين جون هيون. اهو منصوبو مڪمل ٿي چڪو آهي. هن چيو ته چين کي پئسن کان وڌيڪ سڪيورٽي جو مسئلو آهي، ان لاءِ چيني وزيرن مختلف وقتن تي ڳڻتيءَ جو اظهار ڪري چڪا آهن. چين سڀ کان وڌيڪ سڪيورٽي ۽ ٻيو نان پئمنٽ سبب ناخوش /ڏسو صفحو 7 ڪالم 7
آهي. هن چيو ته حڪومت جو سي پيڪ ٽو منصوبو شروع ڪرڻ جي دعوي' بلڪل غلط آهي. چين پاڪستان کي پهرئين مرحلي ۾ پنهنجي بئنڪن کان وڏي وياج تي پاڪستان کي 25 بلين ڊالر قرض وٺي ڏنو هو. اهي واپس نه ٿا ڪيا وڃن. هر وزارت چينين کان رشوت وٺي رهي آهي. هن چيو ته سي پيڪ ٽو تي ڪو به ڪم ناهي ٿيو. پهرئين فيز جا منصوبا ئي مڪمل ناهن ته ٻيو ڪٿان شروع ٿيندو. اڪانامڪ زون جي 36 منصوبن مان رڳو 9 منصوبن جو ٻه يا ٽي سيڪڙو ڪم ٿيو آهي. پاڪستان ڪوڙ ڳالهايو ته سي پيڪ جو ٻيو مرحلو شروع ٿيندو. ان جو پري پري تائين ڪو به امڪان ناهي.

دائود يونيورسٽيءَ جي وي سي کي ڌمڪين وارا خط ملڻ جو انڪشاف

ڊاڪٽر ثمرين هڪ خط آفيس ۽ ٻيو گهر جي ائڊريس تي موڪليو ويو

خطن ۾ايڇ اي سي جي چيئرمين شپ تان دستبردار ٿيڻ جي ڌمڪي

ڪراچي ( رپورٽر ) ڪراچي جي دائود انجنيئرنگ ايند ٽيڪنالاجي يونيورسٽيءَ جي وائيس چانسلر ڊاڪٽر ثمرين حسين کي ڌمڪين وارا خط ملڻ جو انڪشاف ٿيو آهي،ڊاڪٽر ثمرين حسين ڌمڪين وارا خط ملڻ بعد سيڪيورٽي وڌائي ڇڏي،ذريعن موجب ڊاڪٽر ثمرين حسين کي اهڙين ڌمڪين وارا ٻه خط مليا آهن جن مان هڪ سندس آفيس ۽ ٻيو گهر جي ائڊريس /ڏسو صفحو 7 ڪالم 3
تي مليو آهي، خطن ۾ صاف لفظن ۾ لکيل آهي ته هائر ايجوڪيشن ڪميشن جي چيئرمين شپ تان دستبردار ٿي وڃو، اڳوڻي ايڇ اي سنڌ ڊاڪٽر طارق رفيع جو پيڇو ڇڏي ان جي رستي ۾ رڪاوٽ نه بڻجو ٻي صورت ۾ ڪنهن به نقصان جي پاڻ ذميوار هوندي،پوليس موجب ڊاڪٽر ثمرين حسين کي مليل ڌمڪين وارن خطن تي جيڪا ايڊريس لکيل آهي ان ۾ موڪليندڙ جو نالو عظمي مصري شاهه مزار ڊي ايڇ اي آهي،اهڙين ڌمڪين وارا خط ملڻ بعد مومن آباد ٿاڻي جي جاچ پوليس پهچي معلومات حاصل ڪئي جڏهن ته پوسٽ آفيس مان سي سي ٽي وي فوٽيج حاصل ڪيا ويا،سي سي ٽي وي فوٽيج موجب خط پوسٽ ڪندڙ زوهيب نالي جوابدار آهي جنهن جو والد جاويد سائوٿ سٽي اسپتال ۾ اسسٽنٽ آهي، جنهن کي پڻ پوليس جاچ ۾ شامل ڪيو آهي، پوليس خط پوسٽ ڪندڙ جوابدار جي گرفتاري لاءِ ڇاپا هڻي رهي آهي، ياد رهي ته 13 آگسٽ تي مومن آباد جي علائقي ۾ دائود انجنئرنگ يونيورسٽي جي وي سي ڊاڪٽر ثمرين حسين تي قاتلاڻو حملو ڪيو ويو هو جنهن جو ڪيس به داخل ٿيل آهي. ٻڌايو پيو وڃي ته هي معاملو به ان ئي ڪيس جي ڪڙي آهي.

روزاني عوامي آواز (7) خميس 12سيپٽمبر 2024ع

شرجيل ميمڻ

جيڪب آباد/زيادتي

باجوڙ/شهيد

آبادگار

جاويد هاشمي

چين/ناخوش

واشنگٽن/مباحثو

زلزلي جا لوڏا

وفاقي اردو يونيورسٽي

ڪورنگي/جواب طلب

وڏي وزير پاران ربيع الاول ۾ لوڊشيڊنگ نه ڪرڻ جي هدايت

رستن جي حالت خراب آهي، مرمت لاءِ رٿابندي ڪيون پيا: مراد شاهه

وڏي وزير سان عالمن جي ملاقات، جلوسن جي سيڪيورٽي بابت ڳالهيون

ڪراچي (رپورٽر ) سنڌ حڪومت عيد ميلادالنبي کي مذهبي عقيدت ۽ احترام سان ملهائڻ جو فيصلو ڪيو آهي ان سلسلي ۾ سنڌ جي وڏي وزير سيد مراد علي شاهه سڀني سرڪاري عمارتن کي روشن ڪرڻ جو حڪم ڏئي ڇڏيو آهي. وڏي وزير انتظاميا کي هدايت ڪئي ته عيد ميلادالنبي صلي الله عليه وسلم جي انتظامن کي عالمن جي مشاورت سان حتمي شڪل ڏني وڃي. هن عالمن کي پڻ درخواست ڪئي ته هو انتظاميه سان تعاون ڪن. وڏي وزير جي صدارت هيٺ مذهبي اڳواڻن، عالمن ۽ انتظاميه جو گڏيل اجلاس ٿيو. ان موقعي تي صوبائي وزير شرجيل انعام ميمڻ، ناصر حسين شاهه، سعيد غني، ضياءَ لنجار، رياض شاهه شيرازي، چيف سيڪريٽري آصف حيدر شاهه، گهرو سيڪريٽري اقبال ميمڻ، ڪمشنر ڪراچي حسن نقوي، وڏي وزير جو سيڪريٽري رحيم شيخ، ايڊيشنل آءِ جي ڪراچي جاويد عالم اوڍو شرڪت ڪئي. عالمن پاران حاجي حنيف طيب، علامه ڪوڪب نوراني، محمد جان نعيمي، علامه شاهه عبدالحق قادري، مولانا يعقوب ترابي، علامه مظفر شاهه، علامه جميل راٺوڙ، اڪبر درس ۽ ٻين شرڪت ڪئي. عالم سڳورن روڊن جي مرمت، وهندڙ گٽرن، بجلي جي فراهمي ۽ سيڪيورٽي بابت خيالن جو اظهار ڪيو. وڏي وزير اعتراف ڪيو ته برساتن سبب روڊن کي نقصان پهتو آهي جنهن هنگامي بنيادن تي مرمت ممڪن ناهي پر هن خاطري ڪرائي ته حڪومت مرمت جي تفصيلي رٿابندي ڪري رهي آهي. وڏي وزير واٽر بورڊ ۽ ڪي اليڪٽرڪ کي هدايت ڪئي آهي ته مسجدن ۾ پاڻي ۽ بجلي جي بنا ڪنهن وقفي جي فراهمي کي يقيني بڻايو وڃي.

گنڊاپور لاءِ نئون ڏچو، هٽائڻ جو پلان، 37 ايم پي اي مخالف؟

ناراض ميمبرن جو گروپ ڏينهون ڏينهن مضبوط ٿيندو پيو وڃي: ذريعا

صوبي ۾ ڪرپشن ٿي رهي آهي، وڏو وزير اسان جي نه ٿو ٻڌي: فارورڊ بلاڪ

پشاور(م ڊ) خيبرپختونخواهه ۾ واضح اڪثريت ملڻ باوجود پاڪستان تحريڪ انصاف صوبي ۾ سخت مشڪلاتن کي منهن ڏئي رهي آهي. ذريعن موجب پارٽيءَ ۾ گروپ بندي صوبي ۾ حڪومتي سطح تي بدانتظامي کي جنم ڏنو آهي، جنهن سبب صورتحال بهتر ٿيڻ بدران خراب ٿيندي پئي وڃي. وڏي وزير خلاف ناراض ميمبرن جو فارورڊ بلاڪ يا گروپ ڏينهون ڏينهن مضبوط ٿيندو پيو وڃي، اعتماد جوڳن ذريعن دعويٰ ڪئي آهي ته خيبرپختونخواهه ۾ ناراض ايم پي اي جو انگ 37 ٿي ويو آهي. سڀني ميمبرن کي هڪ ئي شخص سان مسئلو آهي، جنهن جو نالو علي امين گنڊاپور آهي، جيڪو هن وقت صوبي جو وڏو وزير آهي. اڪثر ناراض ميمبر شڪايت ڪري رهيا آهن ته اسان جي ڳالهه نه ٻڌي وڃي، صوبي ۾ ڪرپشن ٿي رهي آهي ۽ عمران خان جي آزادي لاءِ موقف اختيار نه ڪيو پيو وڃي، جيڪو اسٽيبلشمينٽ مخالف آهي ۽ جنهن جي بنياد تي ماڻهن ووٽ ڏنو.

پشاور هاءِ ڪورٽ ۾ آءِ پي پيز خلاف درخواست داخل

درخواست سرحد چيمبر آف ڪامرس طرفان داخل ڪرائي وئي

درخواست ۾ وفاقي حڪومت، نيپرا، پيسڪو ۽ آءِ پي پيز کي ڌر بڻايو ويو

ڪراچي ( رپورٽر ) پشاور هاءِ ڪورٽ ۾ آءِ پي پيز خلاف درخواست داخل ڪئي وئي آهي.درخواست سرحد چيمبر آف ڪامرس اينڊ انڊسٽريل اسٽيٽس ايسوسيئيشن طرفان داخل ڪئي وئي آهي، جنهن ۾ وفاقي حڪومت، نيپرا، پيسڪو ۽ آءِ پي پيز کي ڌر بڻايو ويو آهي. درخواست ۾ موقف اختيار ڪيو ويو ته آءِ پي پيز سان معاهدا 1994ع ۾ شروع ٿيا، معاهدن ۾ بجلي جي اگهن تي وڌيڪ اگهه مقرر ڪري قومي ناڻي تي اضافي بار وڌو ويو. درخواست موجب لوڊشيڊنگ ته گهٽ ٿي آهي پرعوام کي معاشي طور تي تباهه ڪيو ويو آهي.

هڪ شخص جي فائدي لاءِ خطرناڪ بل آندو پيو وڃي: اسد قيصر

حڪومت جي اهڙي بل کي روڪڻ لاءِ ڪنهن به حد تائين وڃي سگهون ٿا

پارليامينٽ مان ميمبر کڄن ٿا، جمهوريت ۾ ايئن ناهي ٿيندو: عمر ايوب

پشاور(م ڊ) تحريڪ انصاف جي اڳواڻ اسد قيصر جو چوڻ آهي ته حڪومت اهڙو بل آڻي رهي آهي جنهن کي روڪڻ لاءِ ڪنهن به حد تائين وينداسين، هي بل انتهائي خطرناڪ آهي.پشاور ۾ ميڊيا سان ڳالهائيندي اسد قيصر چيو ته حڪومت هڪ شخص جي فائدي لاءِ سڀ ڪجهه ڪري رهي آهي.عمر ايوب چيو آهي ته ڪنهن وٽ ايتري طاقت آهي جو نقاب پوش ماڻهو پارليامينٽ ۾ داخل ٿي ميمبرن کي کڻن ٿا؟ جمهوريت ۾ ايئن ناهي ٿيندو.

آءِ ايم ايف جي دٻاءُ سبب اسلام آباد جي بجلي صارفن جو رليف ختم

اسلام آباد ( بيورو+م ڊ ) پنجاب جي وڏي وزير جو بجلي جي بلن ۾ رليف آخري حد تائين نه پهچي سگهيو، اسلام آباد جي بجلي صارفين لاءِ 14 رپيا في يونٽ جو رليف ختم ڪري ڇڏيو.آءِ ايم ايف جي دٻاءُ تي پنجاب حڪومت اسلام آباد ۾ بجلي جي اگهن تي 14 رپيا في يونٽ سبسڊي واپس وٺي ڇڏي، جنهن کانپوءِ اسلام آباد ۾ صارفين لاءِ 14 رپيا في يونٽ رليف واپس ورتو ويو.اسلام آباد اليڪٽرڪ سپلائي ڪمپني (آئسڪو) هڪ بيان جاري ڪيو آهي جنهن موجب اسلام آباد جي صارفين کي سيپٽمبر مهيني ۾ رليف نه ملندو، بلنگ سافٽ ويئر تبديل ڪرڻ جا به حڪم جاري ڪيا ويا آهن.
اسلام آباد اليڪٽرڪ سپلاءِ ڪمپني جي جاري ڪيل نوٽيفڪيشن موجب وفاق جي صارفين کي سيپٽمبر مهيني جا بجلي بل پهرين جولاءِ جي اگهن جي حساب سان جاري ڪيا ويندا. ذريعن موجب آئيسڪو کي آگسٽ ۾ ڏنل امدادي رقم اڃا تائين نه ملي آهي.

شاهد خاقان

گم ٿيڻ بعد واپس آيل نوجوان کان جاچ نه ٿيڻ تي عدالت پاران ڪاوڙ

آءِ جي صاحب ڇا منهنجي حڪم ۾ ڪو مونجهارو آهي؟: جسٽس بابر ستار

اسلام آباد(م ڊ) اسلام آباد هاءِ ڪورٽ گم ٿيڻ بعد واپس آيل نوجوان فيضان کان جاچ نه ٿيڻ تي ڪاوڙ جو اظهار ڪيو، اسلام آباد هاءِ ڪورٽ جي جج جسٽس بابر ستار جي سربراهي ۾ گم ٿيل فيضان جي بازيابي بابت ڪيس جي ٻڌڻي ڪئي، عدالت ۾ اسٽيٽ ڪائونسل ۽ پوليس اهلڪار پيش ٿيا، درخواستگذار جي وڪيل عدالت کي ٻڌايو ته فيضان کي سومر جي صبح آزاد ڪيو ويو.جسٽس بابر ستار چيو ته توهان 4 ڏينهن تائين جاچ نه ڪري سگهيا، آءِ جي صاحب ڇا منهنجي حڪم ۾ ڪو مونجهارو آهي؟

پنجاب ۾ بلين ٽري سونامي ۾ اربين رپين جي بي قاعدگين جو انڪشاف

ٻوٽن جي بقا جي شرح ۾ ناڪامي سبب 369.77 ملين رپين جو نقصان ٿيو

منصوبي جي نظرثاني ۾ دير سبب 1.045 ارب رپين جو نقصان پهتو

لاهور (م ڊ) پنجاب ۾ 10 ارب وڻ لڳائڻ جي پروگرام ”ٽين بلين ٽري سونامي“ پروگرام (فيزون) جي خصوصي آڊٽ رپورٽ ۾ عوامي وسيلن جي ضايع ٿيڻ بابت 13 بي ضابطگين جو انڪشاف ڪيو ويو آهي. آڊٽ جنرل آف پاڪستان جي رپورٽ موجب 1219 ايڪڙ زمين ٻوڏ سبب تباهه ٿي ۽ ٻيلن جي آپريشن تي غير قانوني خرچ ڪيا ويا، جنهن سان قومي خزاني کي اربين رپين جو نقصان پهتو. آڊٽ رپورٽ جي سمري مان معلوم ٿئي ٿو ته آڊٽ جي جاچ دوران لاڳاپيل قاعدن ۽ ضابطن جو تفصيلي جائزو ورتو ويو. رپورٽ موجب 10 ارب وڻن جي سونامي پروگرام جي پهرين مرحلي ۾ وڻن جي واڌ جو مدو 4 سال هو. پر صرف پهرين 3 سالن جو آڊٽ ڪيو ويو ۽ پروگرام جا پهريان 3 سال گهربل هدف ۽ معيار حاصل ڪرڻ کان سواءِ مڪمل ڪيا ويا، ڇاڪاڻ ته پروگرام جو بنيادي مقصد ٻيلن جي بحالي ذريعي وڻن جو تعداد وڌائڻ هو. آڊٽ رپورٽ جي اهم نتيجن ۾ پڌرو ٿيو ته ٻوٽن جي بقا جي شرح ۾ ناڪامي سبب 369.77 ملين رپين جي عوامي وسيلن جو ضايع ٿيڻ ۽ ٻوڏ سبب 1219 ايڪڙ زمين جي نقصان سبب 109.54 ملين رپين جو نقصان ٿيو. آڊٽ موجب رٿابندي جي غلط فهمي ۽ فزيبلٽي اسٽيج تي مڪمل سنجيدگيءَ کان سواءِ منصوبي جي نظرثاني ۾ دير ڪرڻ سبب قومي خزاني کي 1.045 ارب رپين جو نقصان پهتو.

ڪراچي جي اڪثر ٿاڻن تي نان ڪواليفائيڊ اسٽاف مقرر هجڻ جو انڪشاف

ايسٽ ضلعي جي 18 مان 14 ٿاڻن تي جعلي سرٽيفڪيٽن تي وڏا منشي مقرر ٿيل

وڏي منشي جي ڪورس ڪري ويٺل رشوت نه ڏيڻ سبب پوسٽنگ کان محروم

ڪراچي (حفيظ ڦلپوٽو) ڪراچي ضلعي ايسٽ جي ايس ايس پي ڊاڪٽر فرخ رضا ڪواليفائيڊ ٿيل ھيڊ محررن کي مقرر ڪرڻ واري آءِجي سنڌ غلام نبي ميمڻ ۽ ايڊيشنل آءِ جي جاويد عالم اوڍو جي حڪمن کي ھوا ۾ اڏائي ڇڏيو آھي پوليس ذريعن وٽان معلوم ٿيو آھي تـ ايس ايس پي ڊاڪٽر فرخ رضا ضلعي ايسٽ جي 18 ٿاڻن مان 14 ٿاڻن جنھن ۾ گلشن اقبال ٿاڻو، مبينا ٽائون، گلستان جوھر،, نيو ٽائون ، سھراب ڳوٺ ، پي آءِ بي ڪالوني، جمشيد ڪوراٽر ، شاھراھ فيصل، عزيز ڀٽي، سولجر بازار، برگيڊ، ٽيپو سلطان ٿاڻي سميت ٻين ٿاڻن تي رشوت عيوض ۽ سفارشن عيوض جعلي ڪورس جي ايڊٽ ٿيل سرٽيفڪيٽن ذريعي ڄاڻايل ٿاڻن تي وڏا منشي مقرر ڪيا ويا آھن جڏھن تـ اڪائونٽنٽ اسٽيشن ڪلارڪ ھيڊ محرر جو ڪورس ڪندڙ وڏا منشي رشوت نـ ڏيڻ سبب پوسٽنگ کان محروم بڻيل آھن ان سلسلي ۾ پوليس اھلڪارن جو چوڻ ھو تـ جعلي ڪورس جي سرٽيفڪيٽن تي ايس ايس پي ايسٽ ڊاڪٽر فرخ رضا طرفان مختلف ٿاڻن تي وڏا منشي مقرر ڪري ڇڏيا آھن جڏھن تـ ڪورس ڪندڙ پوليس اھلڪار پوسٽنگ لاءِ دربدر آھيون ميرٽ بجاءِ سفارشن عيوضن ٿاڻن تي وڏا منشي مقرر ڪيا ويا آھن ھنن آءِ جي سنڌ کان نوٽيس وٺي مقرر ٿيل مختلف ٿاڻن جي وڏن منشين جا سرٽيفڪيٽ ويريفاءِ ڪرائڻ جو مطالبو ڪيو آھي.

نائب وزيراعظم جي مقرري خلاف درخواست فوري ٻڌڻي لاءِ منظور

سنڌ هاءِ ڪورٽ جي 2 رڪني بئنچ ڌرين کان ٻن هفتن ۾ جواب گُهري ورتو

آهي، آئين ۾ ڊپٽي وزيراعظم جو عهدو موجود نه آهي: درخواستگذار جو وڪيل

ڪراچي (رپورٽر) سنڌ هاءِ ڪورٽ جي چيف جسٽس شفيع محمد صديقي ۽ جسٽس عمرسيال تي ٻڌل ٻه رڪني بئنچ اسحاق ڊار جي نائب وزيراعظم جي مقرري خلاف درخواست جي فوري ٻڌڻي درخواست منظورڪندي ڌرين کان ٻه هفتن ۾ جواب طلب ڪري ورتو آهي. چيف جسٽس درخواستگذارکان پڇاڻو ڪيو ته اوهان جو بنيادي حق متاثر ٿي رهيو آهي، درخواستگذار جي وڪيل چيو ته آرٽيڪل 90 ۽ 91 تحت وفاقي حڪومت وزيراعظم ۽ هن جي ڪابينا تي ٻڌل هوندي آهي، آئين ۾ ڊپٽي وزيراعظم جو عهدو موجود نه آهي، وڪيل جو وڌيڪ چوڻ آهي ته نائب وزيراعظم وزيراعظم جا اختيار استعمال نٿو ڪري سگهي.
چيف جسٽس سنڌ هاءِ ڪورٽ چيو ته پرويز الاهي جي نائب وزير اعظم جو نوٽيفڪيشن ۽ هاءِڪورٽ جي حڪم نامي کي پيش ڪيو وڃي. هن ڪيس ۾ اسحاق ڊر کي ڌر نه ٺاهيو ويو آهي، وڪيل چيو ته عدالت چئي ته اسان ڌر ٺاهينداسين.

نوابشاهه/ ڌرڻو

اچڪزئي

بلاول ڀٽو زرداري

سنڌ هاءِ ڪورٽ

اختر مينگل

بلاول/ وزيراعظم

اسپيڪر وائڙو

ڪي پي اسيمبلي/ٺهراءُ

فضل الرحمان

حامد خان

چيف جسٽس/مدي ۾ واڌ

گنڊاپور

وڏو وزير

اياز صادق

لڪي مروت احتجاج

ڪي پي ۾ گرفتاريون

قائد اعظم/ ورسي

حڪومت ڊيم فنڊ رقم

زين شاهه

نئون ديرو/نوجوان قتل

ڊي آءِ جي نوٽيس ورتو

ڪراچي/ڌمڪي

اسلام آباد/پينشن محدود

اسلام آباد/بجلي مهانگي.

چيئرمين سنڌ ٽيڪسٽ

پي آءِ اي نجڪاري شرط

ڪراچي/باهه

دعا ڀٽو ڌار ٿي وئي

عوامي تحريڪ

بلديا سانحو

اسلام آباد/ پروڊڪشن آرڊر

Daily Awami Awaz Hyderabad

(7)

روزاني عوامي آواز حيدرآباد خميس 12سيپٽمبر 2024ع

Daily Awami Awaz Sukkur

Daily AWAMI AWAZ Karachi

(7)

روزاني عوامي آواز سکر خميس 12سيپٽمبر 2024ع

/ڏسو صفحو 7 ڪالم 7

/ڏسو صفحو 7 ڪالم 4

/ڏسو صفحو 7 ڪالم 1

/ڏسو صفحو 7 ڪالم 8

/ڏسو صفحو 7 ڪالم 5

/ڏسو صفحو 7 ڪالم 2

/ڏسو صفحو 7 ڪالم 6

/ڏسو صفحو 7 ڪالم 3

صفحا-08-قيمت 40 رپيا

خميس 12سيپٽمبر 2024ع 7 ربيع الاول 1446هه

سال 35- شمارو 247

Daily AWAMI AWAZ Hyderabad

صفحا-08-قيمت 40 رپيا

خميس 12سيپٽمبر 2024ع 7 ربيع الاول 1446هه

سال 12- شمارو 247